cyanic-selkie/wikianc huggingface dataset:
ސުލްޠާން ކަޅު މުޙައްމަދު
ރަސްކަންކުރެއްވި މުއްދަތު
ސުލްޠާން ކަޅު މުޙައްމަދު 3 ފަހަރުގެ މަތީން 32 އަހަރާއި 9 މަސް ދުވަހު ދިވެހިރާއްޖޭގެ ރަސްކަން ކުރެއްވި އެވެ. ކަޅު މުޙައްމަދު ރަސްގެފާނު އަކީ މަކަރުވެރި އަނިޔާވެރި ރަސްކަލެކެވެ. ބަޔާންކުރެވުނު ދިގު މުއްދަތުގައި މިރަދުން ރަސްކަންކުރެއްވީ ދަގަނޑު އަތްޕުޅަކުން ނެވެ.
ރަސްކަމުގެ ދުވަސްވަރު
ސުލްޠާން ކަޅު މުޙައްމަދު ގެ ރަސްކަމުގެ ދެވަނަ ދައުރުގައި 8 ޖުލައި 1497 ގައި ޕޯޗުގީޒުން އިންޑިޔާ ކަނޑު ފަތަހަ ކުރުމަށާއި، އިންޑިޔާގެ އައްސޭރިއަށް ވެރިވުމަށް ވަސްކޮޑި ގަމާ ފޮނުވައި، އޭނާ އިންޑިޔާ އައެވެ. ހަމަ މިރަދުންގެ ރަސްކަމުގެ ދެވަނަ ދައުރުގައި މީލާދީން 1501 ގައި ޕޯޗުގީޒުންގެ ސަރުކާރުގެ އިސް އޮފިސަރެއް ކަމުގައިވާ ދުވާޓޭ ބަރަބޯސާ ދިވެހިރާއްޖެ އަށް ޒިޔާރަތްކުރި އެވެ.
ސުލްޠާން ކަޅު މުޙައްމަދު ރަސްކަމުގެ ދެވަނަ ދައުރުގައި މީލާދީން 1505 ގައި ޕޯޗުގީޒުންގެ 4 އުޅަނދުގައި 300 ސިފައިން ގޮވައިގެން ޑޮންލޮރެންސޯޑި އަލްމޭޑާ ދިވެހިރާއްޖެ ހިފުމަށް ގޯވާއިން ފުރައިގެން ދަތުރުކުރިއެވެ. މިދަތުރުގައި މޫސުމް ގޯސްވެ، ކަނޑުގެ އޮއިބާރު ކަމުން ޕޯޗުގީޒުންގެ އުޅަނދުތައް ބެހިގެން ދިޔައީ ސްރީލަންކާގެ ގާލީ އަށެވެ. އެއަށްފަހު އެތަނުގައި ޕޯޗުގީޒުންގެ ބާރު ހިގަން ފެށިއެވެ.
ސުލްޠާން ކަޅު މުޙައްމަދު ރަސްކަމުގެ ތިންވަނަ ދައުރުގައި ޕޯޗުގީޒުންގެ އިސް އޮފިސަރެއް ކަމަށްވާ ޑޮމް ޕިޔަރެސް ޕޯޗުގީޒު ސަރުކާރަށް ދިވެހިރާއްޖޭގެ މުހިއްމުކަން ރިޕޯޓަކުން ހުށަހެޅިއެވެ. ހަމަ މިދުވަސްވަރުގެ ތެރޭގައި މީލާދީން 1517 ވަނަ އަހަރު ޕޯޗުގީޒު ސަރުކާރުގެ ސަފީރެއްގެ ގޮތުގައި ރާއްޖޭގައި ހުރި ޖޯޑޯ ސިލްވީރާ ބަންގާޅު ރަސްގެފާނު އައްސުލްޠާން އަލާޢުއްދީނު ޙުސައިން ޝާހު ގެ އަރިހަށް ބަދަލު ކުރެވުނެވެ. ހަމަ އެއަހަރު ޕޯޗުގީޒު މީހެއް ކަމުގައިވާ ޖެރޯނީ ނިސް ޑިސޯސާ ރާއްޖޭގެ ރަށްތަކަށް އަރައި ފޭރުމުގެ ޢަމަލުތަކެއް ހިންގިއެވެ. ހަމަ އެއަހަރު ޖުވާޑިޔޯ ނުވާ ރާއްޖެ އައެވެ.
ސުލްޠާން ކަޅު މުޙައްމަދު ރަސްގެފާނުގެ ތިންވަނަ ދައުރުގައި މީލާދީން 1518 ވަނަ އަހަރު ޖުވާގޯ މެސްޗިރާ ޑިން ހިރޯ ޕޯޗުގީޒުންގެ ފަރާތުން ދިވެހިރާއްޖެ އައިސް ކިއްލާ އަކާއި ވިޔަފާރި މަރުކަޒެއް ހަދަން މަސައްކަތް ކުރިއެވެ. ކަޅު މުޙައްމަދު ރަސްގެފާނު އާއި މީނާއާއި ދެމެދު ދެބަސްވުން ތަކެއް ހިނގައި، މަލާބާރު ރަސްގެފާނު ( ޢަލީ ރާޖާ ) ގެ އެހީތެރިކަމަށް އެދުމުން، އެރަސްގެފާނު އުޅަނދެއްގައި 12 ފަހުލަވާނުން ފޮނުއްވިއެވެ. އެބައިމީހުން އައިސް މާލޭގައި ތިބި ޕޯޗުގީޒުން މަރައި އެބައިމީހުންގެ މުދާތައް ފޭރުމަށްފަހު އެބުރި ރަށަށް ދިޔައީ އެވެ.
އަވަހާރަވުން
ސުލްޠާން ކަޅު މުޙައްމަދު އަވަހާރަވީ ހިޖުރައިން 935 ވަނަ އަހަރުގައެވެ. މިރަދުން އަވަހާރަވިއިރު ރާއްޖޭގެ ފަނޑިޔާރު ކަމުގައި ހުންނެވީ އިސްމާޢީލް ފާމުލަދޭރި އެވެ. މިކަލޭގެފާނަށްފަހު ރާއްޖޭގެ ފަނޑިޔާރު ކަމަށް އިސްވީ މަޝްހޫރު ދޮންކޮރަލި ތަކުރު އެވެ.
އިތުރު ފާލަންތައް
ޤިސްމު:Sultans of the Maldives ޤިސްމު:ޙަޔާތުނާމާ
ސުލްޠާން ވަޑީ ކަލަމިންޖާ
ސުލްޠާން ވަޑީ ކަލަމިންޖާ އަކީ މީލާދީން 1213 އިން 1233 އަށް ދިވެހިރާއްޖޭގެ ރަސްކަން ކުރެއްވި ރަދުންނެވެ. އެއީ ހިޖުރައިން 610 ން 630 އަށެވެ. މިރަދުން ރަސްކަމަށް އިސްވެ ވަޑައިގަތީ ހިޖުރައިން 610 ވަނަ އަހަރު ގައެވެ.
ސުލްޠާން ވަޑީ ކަލަމިންޖާ ރަސްކަމަށް އިސްވެވަޑައިގަތީ ސުލްޠާން ދިހެއި ކަލަމިންޖާ އަވަހާރަވުމުންނެވެ. މިރަދުންގެ ކޮލީ ނަންފުޅަކީ، ސިރީ ދަގަތާ ސުވަރަ މަހާރަދުންނެވެ. މިރަދުންނަކީ ވެސް ފަތަހިރިޔާ މާވާކިލެގެގެ ދަރިކަލެކެވެ. އެހެންކަމުން މިރަދުންނަކީ ސުލްޠާން ދިނެއި ކަލަމިންޖާ އާއި ދިހެއި ކަލަމިންޖާގެ ކޮއްކޯފުޅެކެވެ. މި ރަދުން 20 އަހަރުވާންދެން ދިވެހިރާއްޖޭގައި ރަސްކަން ކުރެއްވިއެވެ. އަވަހާރަވީ ހިޖުރައިން 630 ވަނަ އަހަރު އެވެ.
ކުރިނބީ (ހދ. އަތޮޅު)
މިއީ ހދ.އަތޮޅުގައި މީހުން އާބާދުވެފައިވާ ރަށް ތަކުގެ ތެރެއިން ރަށެކެވެ.
ސުލްޠާން ޢަލީ (ހަތަރުވަނަ)
އަކީ މީލާދީން 1493 ން 1495 އަށް ދިވެހިރާއްޖޭގެ ރަސްކަން ކުރެއްވި ރަދުންނެވެ. އެއީ ހިޖުރައިން 898 ން 900 އަށެވެ. މިރަދުން ރަސްކަމަށް އިސްވެ ވަޑައިގަތި ހިޖުރައިން 898 ވަނަ އަހަރުއެވެ. އައްސުލްޠާން ޢަލީ (ހަތަރުވަނަ) ސިރީ ދަންމަރު ބަވަނަ މަހާރަދުން އަކީ ޙަސަން ރަސްގެފާނުންގެ ކައުޅަންނާ ކިލެގެގެ ދަރިކަލެކެވެ. މިރަދުން ރަސްކަން ކުރައްވާތާ 3 އަހަރާއި 4 މަސްވީތަނާ ކަންނަންނޫރު ޢަލީ ރާޖާގެ އެހީތެރިކަމާއެކު ކަޅު މުޙައްމަދު ރަސްގެފާނު ނުވަތަ ސުލްޠާން ކަޅު މުޙައްމަދު ރަސްކަން އަތުލައްވައިފި އެވެ. މިކަން ހިނގީ ހިޖުރައިން 900 ވަނަ އަހަރު އެވެ.
އިތުރު ފާލަންތައް
ޤިސްމު:Sultans of the Maldives ޤިސްމު:ޙަޔާތުނާމާ
ކޯގަންޱު
ކޯގަންނު ގެ ނަމުން މަޝްހޫރުވެފައިވާ ގަބުރުސްތާނަކީ ދިވެހިރާއްޖޭގައި އޮތް އެންމެ އާސާރީ ގަބުރުސްތާނެވެ. މި ގަބުރުސްތާނު އޮންނަނީ އައްޑުއަތޮޅު މީދޫގައެވެ. ކޯގަންޱު ގަބުރުސްތާނަށް ފަނޑިޔާރުންގެ ގަބުރުސްތާނޭ ވެސް ކިޔައެވެ. އެއީ އެތާގައި ވަޅުލެވިފައިވާ އިލްމު ވެރިންނާއި ފަނޑިޔާރުންގެ އަދަދު ގިނަ ކަމުންނެވެ. މިގަބުރުސްތާނަކީ، އައްޑުއަތޮޅުގައި އެންމެ ފުރަތަމައަށް އިސްލާމްދީން ޤަބޫލްކޮށްގެން ތިބި މުސްލިމުން މަރުވުމުން އެމީހުން ވަޅުލުމަށް ޚާއްސަކުރެވިގެން މީގެ 900 އަހަރު ކުރިން ހަދާފައިވާ ޤަބުރުސްތާނެކެވެ. ރާއްޖޭގަ އެންމެ ދުވަސްވީ ކީލަ ނުވަތަ މަހާނަ ގާތަކުގެއިތުރުން، ދީނީ އިލްމް ވެރިންނާއި، ޤުރުއާން ހިތުދަސް ހާފިޒުންނާއި، ފަނޑިޔާރުން އެންމެގިނަ އަދަދަކަށް ފަސްދާނު ވެޑުވިފަވަނީވެސް ކޯގަންޱުގައެވެ. މީގެއިތުރުންވެސް ރާއްޖޭގައި ހުރި އެންމެއުސް ދެމަހާނަ ގަލާ، އެންމެ އެވޭލާ އަދި ޤަދީމީ ޒަމާނުގެ ކުރެހުންތަކާއި ލިޔުންތަށްވެސް މި ގަބުރުސްތާނުގައި ފެންނަން އެބަހުރިއެވެ. -0.58106°N, 73.22855°W
ޝީލާ ނަޖީބު
ޝީލާ ނަޖީބު އަކީ ދިވެހި ފިލްމީ ތަރިއެކެވެ. އޭނާވަނީ ދިވެހި ތަފާތު އެތައް ފިލްމްތަކެއްގައި ހަރަކާތްތެރި ވެފައެވެ. މީގެ އިތުރުން ތަފާތު ވީޑިއޯ ލަވަތަކާއި، ޓީވީ ޑްރާމާ ސިލްސިލާ ތަކުން ވެސް ޝީލާގެ ހުނަރު ބެލުންތެރިންނަށް ފެނިގެން ގޮސްފައި ވެއެވެ.
އަމިއްލަ ދިރިއުޅުން
ޝީލާ ނަޖީބު ވަނީ މިހާތަނަށް 3 ކައިވެންޏެއް ކޮށްފައެވެ. ފުރަތަމަ ކައިވެނިން އަންހެން ދަރިޔަކު ލިބިފައި ވެއެވެ. އެއަށްފަހު ޝީލާ ކައިވެނި ކުރީ ދިވެހި ޓީވީގެ ޕްރޮގްރާމް ޕްރޮޑިއުސަރު އުއްމީދު ޒާހިރު އާއެވެ. އެއަށްފަހު މިހާރު ކައިވެނިކޮށްގެން އުޅެނީ ފިލްމީ ބަތަލް މުޙައްމަދު މަނިކް އާއެވެ. ދާދި ފަހުން ޝީލާ އަދި މަނިކު އަށް ވަނީ ދަރިޔަކު ލިބިފައެވެ.
ފިލްމީ ދާއިރާއަށް ނިކުތުން
ޝީލާ ނަޖީބު ފިލްމީ ދާއިރާ އަށް ނިކުތީ ރަހުމަތްތެރިއެއް ކަމަށްވާ އެކްޓަރ ޖުނައިދުގެ ބުނުމަކަށެވެ. އެގޮތުން ފުރަތަމަ ކުޅެދިނީ ވީޑިއޯ ލަވަޔެެކެވެ. އެއީ ޖުނައިދު އާއެކު ކުޅެފައިވާ ނުދާށޭ މަގޭ ލޯބިވާ އޭ ނުރުހި ތިހެން މިލަވައެވެ.
ކުޅެފައިވާ ފިލްމްތައް
ޝީލާ ނަޖީބު ވަނީ ފިލްމީ ދާއިރާގައި ހޭދަކުރި މުއްދަތުގެ ތެރޭގައި ތަފާތު އެތައް ފިލްމް ތަކެއްގައި ހަރަކާތްތެރި ވެފައި ވެއެވެ. އެގޮތުން ފާހަގަ ކުރެވޭ ބައެއް ފިލްމް ތަކުގެ ތެރޭގައި، 2002 ވަނަ އަހަރު ނިކުތް ޑައިރެކްޓަރ ފީރޯޒް އައިޝަތުގެ ހިތް އެދެނީ، 2003 ވަނަ އަހަރުގެ ނިކުތް ޑައިރެކްޓަރ ޢަބުދުލް ފައްތާޙު ގެ އާ އަހަރެން ވެސް ލޯބިވީމޭ، 2005 ވަނަ އަހަރު ނިކުތް ފައްތާޙުގެ އޭނާ، 2006 ވަނަ އަހަރު ނިކުތް ޑައިރެކްޓަރ ފާތިމަތު ނަހުލާގެ ޒުލޭޚާ ފަދަ ފިލްމް ތައް ހިމެނެއެވެ. މީގެ އިތުރުން ހިތުގެ އެދުން އަދި ނަމޫނާ،ކަށްވަޅަށް ދާންދެން، ދޮން ކަމަނަ' މިދެ ފިލްމް ގައި ވެސް ޝީލާ ހަރަކާތްތެރި ވެފައި ވެއެވެ.
ޝީލާވަނީ ވަރަށް ގިނަ ޓީވީ ޑްރާމާ އަދި ސިލްސިލާ ތަކުގައި ވެސް ހަރަކާތްތެރި ވެފައެވެ. ފާހަގަ ކުރެވޭ ސިލްސިލާ ތަކުގެ ތެރޭގައި ތިއޭ މިހިތުގެ ވިންދަކީ، ވަގުތު ފާއިތު ނުވަނީސް، ކަލާގެ ހައްގުގައި، ފަދަ ސިލްސިލާތައް ހިމެނެއެވެ.
ލިބިފައިވާ އެވޯޑްތައް
ފާހަގަ ކުރެވޭ އެވޯޑެއް ޝީލާ އަށް އަދި ލިބިފައެއް ނުވެއެވެ.
މާވައިދޫ (ހދ. އަތޮޅު)
މިއީ ހދ.އަތޮޅުގައި މީހުން އާބާދުވެފައިވާ ރަށް ތަކުގެ ތެރެއިން ރަށެކެވެ.
ޖޫން 8
ބަންދު ދުވަސްތަކާއި ފާހަގަ ކުރެވޭ ދުވަހެއްގެ ގޮތުގައި
ޤިސްމު:ޖޫން
މަކުނުދޫ (ހދ. އަތޮޅު)
މިއީ ހދ.އަތޮޅުގައި މީހުން އާބާދުވެފައިވާ ރަށް ތަކުގެ ތެރެއިން ރަށެކެވެ.
ސުލްޠާން ޙަސަން (ހަތްވަނަ)
އައްސުލްޠާން ޙަސަން (ހަތްވަނަ) ސިރީ ސިންގާވީރު މަހާރަދުންނަކީ ޢުމަރު ރަސްގެފާނު (ސުލްޠާން ޢުމަރު (ދެވަނަ))ގެ ސުލްޠާން ޔޫސުފު (ތިންވަނަ) ގެ ދަރިކަލެކެވެ. ރަސްކަންކުރެއްވީ 2 އަހަރު ވާންދެނެވެ. އަވަހާރަވީ ހިޖުރައިން 916 ވަނަ އަހަރުގައެވެ.
އިތުރު ފާލަންތައް
ޤިސްމު:Sultans of the Maldives ޤިސްމު:ޙަޔާތުނާމާ
ގަން އިންޓަނޭޝަނަލް އެއަރޕޯރޓް
ގަން އިންޓަނޭޝަނަލް އެއަރޕޯރޓް އަކީ އައްޑު އަތޮޅު ގަމުގައި އޮންނަ ވައިގެ ބަނދަރެކެވެ. މި ވައިގެ ބަނދަރު އެންމެ ފުރަތަމަ ބިނާ ކުރީ އާރް.އޭ.އެފް ގެ ގޮތުގައި އިނގިރޭސި ޝާހީ ވައިގެ ބާރުންނެވެ. މިވައިގެ ބަނދަރު ދެވަނަ ބޮޑު ހަނގުރާމަ އާއި 1970ގެ އަހަރުތަކުގައި ބޭނުން ކުރެވުނެވެ. އެހެންނަމަވެސް ފަހުން އިނގިރޭސީން ރާއްޖެ އިން ފޭބީ މި ވައިގެ ބަނދަރު ސަރުކާރާއި ހަވާލު ކުރުމަށްފަހު އެވެ. 2000ގެ އަހަރުތަކުގައި މި ވައިގެ ބަނދަރު ބައިނަލްއަޤްވާމީ ފެންވަރަށް ހެދި ބައިނަލްއަޤްވާމީ ވައިގެ ބަނދަރަކަށް ހެދުމުގެ މަސައްކަތް ފެށުނެވެ.
ލިމްފޯގްރެނިއުލޯމާ ވިނީރިއަމް
ލިމްފޯގްރެނިއުލޯމާ ވިނީރިއަމް ޖެހުމުން ފެންނަ އަލާމާތްތައް
ލިމްފޯގްރެނިއުލޯމާ ވިނީރިއަމް ޖެހުމުން ބިއްސެއް ނުވަތަ ފޮޅެއް ފަދަ އެއްޗެއް ޖިންސީ ގުނަވަނުގައި އުފެދި، އެފަޅައިގެން ގޮސް ފާރުކޮޅަކަށް ބަދަލުވެއެވެ. މިފާރުކޮޅުގައި ތަދެއް ނުހުންނާނެއެވެ. ބައެއް ފަހަރު މިބިހި ނުވަތަ ފޮޅު ފާހަގަ ނުވެވެސް ހިގައިދާނެއެވެ. ފާރުކޮޅު ރަގަޅުވާތާ ދުވަސް ކޮޅެއް ފަހުން އުކުޅުވަޅާއި، ނަސްލު އުފައްދާ ނިޒާމްގެ ބައިތަކުގެ ތެރޭގައި ހިމެނޭ ލިމްފް ގޮށްތަކަށާއި، އެހެނިހެން ހިސާބުތަކަށް އިންފެކްޝަން ފެތުރިގެން ދެއެވެ. ލިމްފް ގޮށްތައް ބޮޑުވެ، ފަޅައިގެން ގޮސް ދޮސް އައުމަކީ ވެދާނެ ގޮތެކެވެ.
ޤިސްމު:ބަލިތައް ޤިސްމު:އެކަށޭނަ ލިޔުން
ސުލްޠާން އަޙްމަދު ޝަރީފު އަލްމައްކީ
އަކީ މީލާދީން 1510 ން 1513 އަށް ދިވެހިރާއްޖޭގެ ރަސްކަން ކުރެއްވި ރަދުންނެވެ. އެއީ ހިޖުރައިން 916 ން 918 އަށެވެ. މިރަދުން ރަސްކަމަށް އިސްވެ ވަޑައިގަތި ހިޖުރައިން 916 ވަނަ އަހަރުއެވެ.
އައްސުލްޠާން އަޙްމަދު ޝަރީފު އަލްމައްކީ ސިރީ ސުއްދަ ބަވަނަ މަހާރަދުންނަކީ މައްކާގެ ބޭކަލެކެވެ. ދަތުރުކުރައްވަމުން މާލެ ވަޑައިގެން، ދިވެހި ތަޚްތަށް އިސްވެ ވަޑައިގަތުމުގެ ނަސީބު ލިބިވަޑައިގަތީ އެވެ. އަވަހާރަވީ ރަސްކަން ކުރައްވާތާ 2 އަހަރާއި 9 މަސް ދުވަސް ވީފަހުން ހިޖުރައިން 918 ވަނަ އަހަރު ގައެވެ.
އިތުރު ފާލަންތައް
ޤިސްމު:Sultans of the Maldives ޤިސްމު:ޙަޔާތުނާމާ
ނައިވާދޫ (ހދ. އަތޮޅު)
މިއީ ހދ.އަތޮޅުގައި މީހުން އާބާދުވެފައިވާ ރަށް ތަކުގެ ތެރެއިން ރަށެކެވެ.
ވިޓަމިން އީ
ވިޓަމިން އީ ހޯދުނީ 1920 ވަނަ އަހަރު ސަރުބީގައި ހިމެނޭ މިބާވަތް ނުލާ މީދަަލަށް ކާންދިނުމުން ދަރިން އުފެދޭގޮތް ނުވުމުންނެވެ. މިބަޔަށް ނަންދިނީ ޓޮކޮފީރޯލް އެވެ. ގްރީކް ބަހުން މީގެ މާނައަކީ ދަރިފަސްކޮޅެއް ނެތުން އެވެ. ވިޓަމިން އީ އަކީ ވެސް އެންޓިއޮކްސިޑެންޓެއްގެ ގޮތުގައި މަސައްކަތްކުރާ އެއްޗެކެވެ. އެހެންކަމުން ދިރުތައް އުފެދެމުންދާއިރު، ދިމާވާ ކަންތައްތަކުން ރައްކާތެރިކޮށްދީ، ކެންސަރު އަދި ހިތުގެ ބަލިތައް ޖެހުމުން ރައްކާތެރިކޮށްދޭ އެއްޗެއްވެސް މެއެވެ. އަދި މިއީ އަންހެންކުދިން ފުރާވަރަށް އަޅާ ދުވަސްވަރާއި، އަންހެނުން އިއްދައިން ކެނޑޭ ދުވަސްވަރު ޚާއްޞަކޮށް އިތުރަށް ބޭނުންވާ ވިޓަމިނެކެވެ. ވިޓަމިން އީ ގެ ކެލަމިން ( ދުވަހެއްގައި ކެއުމަށް ލަފާދޭ މިންވަރު ) ކަމަށް ބަލަނީ ފިރިހެނަނަކަށް 10 މިލިގްރާމް އަލްފާ ޓީއީ ( ޓޮކޮފީރޯލް އީކްވަލެންޓް ) އާއި، އަންހެނަކަށް 8 މިލިގްރާމް އަލްފާ ޓީއީ އެވެ. ވިޓަމިން އީ އެކުލެވޭ ކާބޯތަކެތީގެ ތެރޭގައި އެވަކާޑޯ، ސަންފްލާވަރ ތެޔޮ، މަދު، އަދި ފެހިކުލަ ގަދަ ފަތާއި ތަރުކާރީ ހިމެނެއެވެ. ވިޓަމިން އީ އަކީ ގިނައިން ބޭނުންކުރުމުން ވެސް ހަށިގަނޑަށް ގެއްލުންވާ އެއްޗެއް ނޫނެވެ. ނަމަވެސް މާގިނައިން ބޭނުންކުރުމުން ބޭރަށް ހިންގައި ބަނޑުގައި ރިއްސައި، ބޮލުގައި ރިއްސުން ފަދަ ގޮތްތައް މެދުވެރިވެދާނެއެވެ. ވިޓަމިން އީ ބޭހެއްގެ ގޮތުގައި ކެއުމަށްވުރެ ރަގަޅީ ވިޓަމިން އީ އެކުލެވޭ ކާނާ އާއި މޭވާ ތަރުކާރީ ގިނައިން ކެއުމެވެ. ވިޓަމިން އީ ބޭނުންކުރާ ދުވަސްވަރު އެންޓިކޯގްލެންޓް ބޭހެއް ބޭނުން ކުރުން ރަގަޅެއް ނޫނެވެ. ވީމާ ލޭމައްޗަށްދިއުން ހުންނަ މީހުން، ހިތުގެ ބަލި ތައް ޖެހިފައިވާ މީހުން، އަދި ތައިރޮއިޑް ފަދަ ބަލި ތައް ހުންނަމީހުން މިވިޓަމިން ބޭހެއްގެ ގޮތުގައި ބޭނުންކުރާނަމަ ވަރަށް ބޮޑަށް ބަލަންޖެހޭނެއެވެ.
ދުވާލަކު 2މިލިގްރާމްގެ ވިޓަމިންއީ ހަށިގަނޑަށް ބޭނުންވެއެވެ. ނާރުތަކާއި ގުޅޭ ނިޒާމްގެ ބައިތައް އުފެދި ބޮޑުވުމަށް މިއީ ބޭނުންތެރި މާއްދާއެކެވެ. ބަލިވެއިންނަތާ ކުރީކޮޅު ކުޑަދަރިފުޅުގެ ހަށިގަނޑުގެ ސެލްތަކާއި ޓިޝޫތައް އަަދި ފުއްޕާމޭ އުފެދިބޮޑުވުމަށް މިއީ ވަރަށް މުހިއްމު މާއްދާއެކެވެ. ވިޓަމިންއީ އެކުލެވޭ ކާނާގެ ބާވަތްތަކުގެ ތެރޭގައި ގޮދަން، ފެހިފަތް، ތަރުކާރީ، ބަދަން، އަދި ތަރުކާރީ ތެޔޮ ހިމެނެއެވެ. ވިޓަމިންއީ ގިނަވުމުން ވަރުބަލިވުން، ބޮލުގައި ރިހުން، މަސްތަކުގެ ބާރު ދެރަވުން، ލޮލުގެ ފެނުން ކޮށިވުން ފަދަ މައްސަލަތައް ކުރިމަތި ކުރުވައެވެ.
ރިފަރެންސް
ޤިސްމު:ކާނާގެ ބައިތަކާއި ވައްތަރުތައް
ސުލްޠާން ވައްލާ ދިއޯ ކަލަމިންޖާ
ސުލްޠާން ވަޑީ ކަލަމިންޖާ އަކީ މީލާދީން 1213 އިން 1233 އަށް ދިވެހިރާއްޖޭގެ ރަސްކަން ކުރެއްވި ރަދުންނެވެ. އެއީ ހިޖުރައިން 610 ން 630 އަށެވެ. މިރަދުން ރަސްކަމަށް އިސްވެ ވަޑައިގަތީ ހިޖުރައިން 610 ވަނަ އަހަރު ގައެވެ.
ސުލްޠާން ވަޑީ ކަލަމިންޖާ ރަސްކަމަށް އިސްވެވަޑައިގަތީ ސުލްޠާން ދިހެއި ކަލަމިންޖާ އަވަހާރަވުމުންނެވެ. މިރަދުންގެ ކޮލީ ނަންފުޅަކީ، ސިރީ ދަގަތާ ސުވަރަ މަހާރަދުންނެވެ. މިރަދުންނަކީ ވެސް ފަތަހިރިޔާ މާވާކިލެގެގެ ދަރިކަލެކެވެ. އެހެންކަމުން މިރަދުންނަކީ ސުލްޠާން ދިނެއި ކަލަމިންޖާ އާއި ސުލްޠާން ދިހެއި ކަލަމިންޖާގެ ކޮއްކޯފުޅެކެވެ. މި ރަދުން 20 އަހަރުވާންދެން ދިވެހިރާއްޖޭގައި ރަސްކަން ކުރެއްވިއެވެ. އަވަހާރަވީ ހިޖުރައިން 630 ވަނަ އަހަރު އެވެ.
މަރުޖިޢުތައް
ޤިސްމު:Sultans of the Maldives ޤިސްމު:ޙަޔާތުނާމާ
ރާޖު ކަޕޫރު
left|thumb
ޙަޔާތުގެ ކުރީކޮޅު
ރާޖު ކަޕޫރު މިނަމަކީ އިންޑިޔާގެ ފިލްމީ މަސްރަހުގައި ރަން އަކުރުން ފަވާލެވިފައިވާ ނަމެކެވެ. ޕްރިތްވީ ރާޖު ކަޕޫރު އާއި ރާމާ ކަޕޫރުގެ އެންމެ ދޮށީ ފިރިހެންދަރި ރާޖު ކަޕޫރުގެ ފުރިހަމަ ނަމަކީ ރަންބީރު ރާޖު ކަޕޫރު އެވެ. އުފަންވެ ފައިވަނީ 14 ޑިސެމްބަރު 1924 ގައި ޕާކިސްތާނުގެ ޕިޝާވަރު ގައެވެ. ތަޢުލީމީ މަރުޙަލާގެ ކުރީކޮޅު ކިޔަވާފައިވަނީ ވެސް ޕިޝާވަރު ގައެވެ. އެއަށްފަހު ކަލްކަތާ އަދި ބޮމްބޭގެ މަތީ ސާނަވީ މަދަރުސާ އަކުން ތަޢުލީމް ހާޞިލްކޮށްފައި ވެއެވެ. ސާނަވީ ތަޢުލީމުގެ ދުވަސްވަރު ވެސް ރާޖު ކަޕޫރު ގެ ޝައުގުވެރިކަން ހުރީ އެކްޓުކުރުމާއި ފިލްމު ކުޅުމަށެވެ. ނަތީޖާއެއްގެ ގޮތުން ސުކޫލުން ވަކިވެ ފިލްމީ އޮއިވަރުގައި ދައުރު ކުރަން ފެށިއެވެ. '''ސަރ އަހަރެން ކޮލެޖަކުން ދަސްވެ ނިވުމުން ވާނީ ކިހިނެއް؟ ގާނޫނީ ވަކީލަކަށް ވާން ބޭނުންނަމަ ލޯ ކޮލެޖަށް ދެވިދާނެ. ޑޮކްޓަރަކަށް ވާން ބޭނުންނަމަ މެޑިކަލް ކޮލެޖަށް ދެވިދާނެ. ފިލްމު އުފައްދަން ބޭނުން ނަމަ ދާނީ ކޮންތަނަކަށް؟''' ސުކޫލުން ވަކިވި ސަބަބު އޮޅުން ފިލުވުމަށް ބައްޕަ ޕްރިތްވީ ރާޖު ކަޕޫރު ސުވާލު ކުރުމުން ރާޖު ކަޕޫރު ބުނެފައި ވެއެވެ.
ފިލްމީ ޙަޔާތް
ފިލްމު ހެދުމުގެ މަސައްކަތުގައި އެހީތެރިއެއްގެ ގޮތަށް އުޅެމުން ބައެއް ފިލްމު ތަކުގައި ބައްޕައާއި އެކު ހަރަކާތްތެރި ވެފައި ވެއެވެ. ފުރަތަމަ ފެނިގެންދިޔައީ އުމުރުން 11 އަހަރުގައި 1951 ވަނަ އަހަރު ނިކުތް އިންގިލާބު އިންނެވެ. އެއަށްފަހު ކުދިކުދި ރޯލްތައް ކުޅެފައިވާ ފިލްމްތަކުގެ ތެރޭގައި ގޯރީ، ހަމާރޭ ބާތު، ދިލްކީ ރާނީ،ޖެއިލް ޔަތުރާ، ފަދަ ފިލްމްތައް ހިމެނެއެވެ. 1944 ގައި ބައްޕަ ޕްރިތްވީ ރާޖު ކަޕޫރު ހިންގާ ތިއޭޓަރުގެ ކަންތައްތަކުގައި އިސްވެ ހަރަކާތްތެރި ވާންފެށިއެވެ. އަދި ބައެއް ސްޓޭޖް ޑްރާމާ ތަކުގައި ބައިވެރި ވެފައި ވެއެވެ. އޭގެ ތެރޭގައި ޕަތަން، ޝަކުންތާލާ، ދީވާރު ފަދަ ސްޓޭޖް ޑްރާމާތައް ހިމެނެއެވެ.
ރާޖު ކަޕޫރު އަކީ އެކްޓަރެކެވެ. ޑައިރެކްޓަރެކެވެ. ޕްރޮޑިއުސަރެކެވެ. އެޑިޓަރެކެވެ. މިއުޒިކީ ފަންނާނެކެވެ. ވާހަކަ ލިޔުން ތެރިއެކެވެ. ކުރުގޮތަކަށް ބުނާނަމަ މުނިފޫހި ފިލުވުމުގެ ގިނަ ހުނަރުތަކެއްގެ ވެރިއެކެވެ. ހިންދީ ފިލްމެއްގައި ފުރަތަމަ ފަހަރަށް ބަތަލާ އަކު ބާތިންގ ސުއިޓެއްގައި ފެނިގެންދިޔައީ ރާޖު ކަޕޫރު އުފައްދައި ޑައިރެކްޓްކޮށް އަދި އެކްޓްކޮށްފައިވާ ފިލްމް އާވާރާ ގައެވެ. 1951 ވަނަ އަހަރު ނިކުތް މިފިލްމުގައި ރާޖު ކަޕޫރު އާއެކު ހަރަކާތްތެރި ވެފައިވަނީ ނަރުގިސް އެވެ.
ބޭރު ގައުމު ތަކެއްގައި ފުރަތަމަ ފަހަރަށް ދިގު މުއްދަތަކަށް ސިނަމާތަކުގައި އެޅުވި ހިންދީ ފިލްމަކީ ވެސް 1964 ރާޖު ކަޕޫރު އުފައްދައި ޑައިރެކްޓްކޮށް އަދި އެކްޓްކޮށްފައިވާ ފިލްމް ސަންގަމް އެވެ. ރާޖު ކަޕޫރުގެ ފިލްމަކުން ފިލްމީ އޮޅިގަނޑު ގިރާކުރި ތަރިންގެ ތެރޭގައި 1973 ގައި ނިކުތް ބޮބީ އިން ރިޝީ ކަޕޫރު، އަދި ޑިމްޕަލް ކަޕާޑިއާ، 1984 ގައި ނިކުތް އާސްމާން އިން ރާޖީވް ކަޕޫރު އަދި 1949 ގައި ނިކުތް ބަރުސާތު އިން ނިއްމީ، އަދި މަންދާކިނީ، ޒީނަތު އަމަން ފަދަ ތަރިން ހިމެނެއެވެ.
ބަތަލެއްގެ ގޮތުން ތަޢާރަފްވެފައިވަނީ 1947 ވަނަ އަހަރު ނިކުތް ޑައިރެކްޓަރު ކޭދަރު ޝަރުމާގެ ނީލް ކަމަލް އިންނެވެ. ހަމަ އެއަރުގެ ތެރޭގައި އާރް ކޭ ފިލްމްސް ނަމުގައި ފިލްމް ކުންފުންޏެއް ގާއިމްކޮށް ފިލްމު އުފެއްދުމުގެ މަސައްކަތް ފެށިއެވެ. ފުރަތަމަ ޑައިރެކްޓް ކޮށްފައިވާ ފިލްމަކީ 1948 ގައި ނިކުމެފައިވާ 'އާގް އެވެ. ޢުމުރުން 23 އަހަރުގައި ޑައިރެކްޓްކޮށް ކުޅުނު މިފިލްމްގައި ރާޖު ކަޕޫރުއާއެކު ހަރަކާތްތެރި ވެފައިވަނީ ނަރުގިސް އެވެ. އާގް އަށް ބޮކްސް އޮފީހުގައި މާބޮޑު ކާމީޔާބެއް ނުލިބުނު ނަމަވެސް 1949 ވަނަ އަހަރު ނިކުތް ބަރުސާތު ވެގެންދިޔައީ ބެލުންތެރިންގެ ތާއީދު ފުރިހަމައަށް ލިބުނު ފިލްމަކަށެވެ.
ރާޖު ކަޕޫރު އުފައްދައިފައިވާ ފިލްމްތަކާއި، އަދި ބަތަލެއްގެ ބައި ކުޅެފައިވާ ފިލްމްތަކުގެ ތެރެއިން 1949ގައި ރިލީޒްވި ބަރުސާތު، 1950ގައި ރިލީޒްވި، ސަރުގަމް، 1951ގައި ރިލީޒްވި އާވާރާ، 1955 ވަނަ އަހަރު ރިލީޒްވި ޝްރީ420، 1958ގައި ރިލީޒްވި ޕަރުވާރިސް، 1959ގައި ރިލީޒްވި އަނާޅީ، ދޯއުސްތާދު، 1963 ގައި ރިލީޒްވި ދިލްހީ ތޯހޭ، ދިލް އޭކް މަންދިރު، 1964 ގައި ރިލީޒްވި ސަންގަމް، 1973ގައި ރިލީޒްވި ބޮބީ، އަދި 1985 ގައި ރިލީޒްވި ރާމް ތެރީ ގަންގާ މޭލް' ފަދަ ފިލްމް ތަކަކީ ފާހަގަކޮށްލެވޭ ފަދަ ބައެއް ފިލްމް ތަކެވެ.
މިފިލްމުތަކުގެ އިތުރުން އާވާރާ އަދި ސަންގަމް ފަދަ ފިލްމްތައް ވަނީ ޢަރަބި ދުނިޔެ އަދި ކުރީގެ ސޯވިއެޓް ޔޫނިއަންއާއި ޔޫރަޕްގެ ބައެއް ގައުމުތަކުގައި އެދުވަސްވަރު ބޮޑު ކާމިޔާބީއެއް ހޯދާފައެވެ. ސަންގަމް އަކީ ރާޖު ކަޕޫރު ކުޅުނު ފުރަތަމަ ކުލަ ފިލްމެވެ. 1959 ގައި ރިލީޒްވި އަނާޅީގައި ކުޅެފައިވާ ބައިން ފިލްމް ފެއަރ އެވޯޑްގެ ބެސްޓް އެކްޓަރުގެ މަގާމް ލިބިފައިވެއެވެ. 1960ގައި ރިލީޒްވި ޖިސްދޭސްމޭ ގަންގާ ރެހެތީހޭ ގައި ކުޅެފައިވާ ރޯލުން ވެސް ފިލްމް ފެއަރ އެވޯޑް ބެސްޓް އެކްޓަރކަން ލިބިފައިވެއެވެ. 1964 ގައި ރިލީޒްވި ސަންގަމް އިން ބެސްޓް ޑައިރެކްޓަރގެ މަގާމް ފިލްމް ފެއަރ އެވޯޑްގައި ލިބުނު އިރު 1971 ގައި ރިލީޒްވި މޭރާ ނާމް ޖޯކަރު އިން ވެސް ފިލްމް ފެއަރ އެވޯޑް ބެސްޓް ޑައިރެކްޓަރު ކަން ލިބިފައިވެއެވެ.
40 އަހަރުވީ ދިގު ފިލްމީ ހަޔާތުގައި ރާޖު ކަޕޫރުވަނީ 19 ފިލްމު ޕްރޮޑިއުސްކޮށް، 9 ފިލްމް ޑައިރެކްޓްކޮށް، އަދި 80 އަށްވުރެ ގިނަ ފިލްމްތަކުގައި ހަރަކާތްތެރި ވެފައެވެ. އިންޑިޔާގެ ފިލްމީ މައިދާނަށް ކޮށްފައިވާ ޚިދުމަތްތައް އަގު ވަޒަންކޮށް އެކަން ފާހަގަ ކުރުމުގެ ގޮތުން އިންޑިޔާގެ ސަރުކާރުގެ ފަރާތުންދޭ ދާދާ ސާހެބް ޕަލްކޭ އެވޯޑް 1988 ގައި ރާޖު ކަޕޫރަށް ދެވިފައި ވެއެވެ. މީގެ އިތުރުން ޝޯމޭން އޮފްދަ މިލޭނިއަމް ގެ ލަގަބުވެސް ރާޖު ކަޕޫރަށް ދެވިފައި ވެއެވެ.
އަމިއްލަ ދިރިއުޅުން
ރާޖު ކަޕޫރު އުމުރުން 22 އަހަރުގައި ކްރިޝްނާ ކަޕޫރު އާއި ކައިވެނި ކޮށްފައިވަނީ 1946 ވަނަ އަހަރު އެވެ. އެދެމީހުންނަށް 5 ކުދިން ލިބިފައިވެއެވެ. އެއީ ރަންދީރު ކަޕޫރުރީޓޫ ކަޕޫރު،ރިޝީ ކަޕޫރު،ރީމާ ކަޕޫރު، އަދި ރާޖީވް ކަޕޫރު އެވެ. 1950ގެ އަހަރު ތަކުގައި ފިލްމީ ބަތަލާ ނަރުގިސް އާއި ދެމެދު ޒަމާންވީ ދިގުމުއްދަތަކަށް ގާތްގުޅުމެއް އުފެދިގެން ދިޔަކަމަށް އަޑުތައް ފެތުރިގެން ދިޔައެވެ. ރާޖު ކަޕޫރު ދުނިޔެ ދޫކޮށްފައިވަނީ އުމުރުން 60 އަހަރުގައި 2 ޖޫން 1988 ގައި ގުރުދާ ފޭލްވުމުގެ ސަބަބުންނެވެ.
ޤިސްމު:ހިންދީ ފިލްމީ ތަރިން
ފާތިމަތު ލީނާ އަހުމަދު
މިއީ ދިވެހި ފިލްމީ ތަރިއެކެވެ.
ޖޫން 9
ޖޫން 9 އަކީ މީލާދީ ކަލަންޑަރުގެ 160 ވަނަ ދުވަހެވެ. ލީޕް އަހަރެއްގައި 161 ވަނަ ދުވަހެވެ. ޖޫން 9 ވަނަ ދުވަހުގެ ފަހުން އަހަރުގައި ބާކީ އޮންނާނީ 205 ދުވަހެވެ.
އިތުރު ފާލަންތައް
ޤިސްމު:ޖޫން
ބަބީތާ ޝިވްދަސާނީ
ސުކޫލް ދައުރުއްސުރެ ރަހުމަތްތެރިކަން އޮތް ރަންދީރު ކަޕޫރާއި ބަބީތާގެ ކައިވެންޏަށްފަހު ފިލްމު ކުޅުން ވަނީ ހުއްޓާލާފައެވެ.އެދެމީހުންގެ ކައިވެނި ކުރެވުނީ 6 ނޮވެމްބަރު 1971 ގައެވެ. ކަރިޝްމާ އަދި ކަރީނާ ވެސް ލިބުނު ފަހުން ބަބީތާއާއި ރަންދީރުގެ ކައިވެނީގޮށް ވަނީ މޮހެވިފައެވެ. މިއަދު ބަބީތާ ދިރިއުޅެނީ ކަރީނާ އަދި ކަރިޝްމާ އާއެކު ބޮމްބޭ ސިޓީގައެވެ.
ޤިސްމު:ހިންދީ ފިލްމީ ތަރިން
ސާކާ
ސާކާ އަކީ އިންޑިޔާގެ ޤައުމީ ކަލަންޑަރެވެ.
މީދޫ (އައްޑުއަތޮޅު)
އައްޑު އަތޮޅުގެ އެހެނިހެން ރަށްރަށާއި ދުރުގައި އޮންނަ މީދޫ އަކީ ދިވެހިރާއްޖޭގެ އެންމެ ބޮޑު ރަށްރަށުގެ ތެރޭގައި ހިމެނޭ ރަށެކެވެ. މީދޫ މީހުންގެ އިޤްތިސާދު ބިނާވެގެންވަނީ މަސްވެރިކަމާއި ދަނޑުވެރިކަމުގެ މައްޗަށެވެ. މީދޫ އަކީ ތާރީހީގެ ގޮތުން މުއްސަނދި އަދި އައްޑު އަތޮޅުގައި މީހުން ދިރިއުޅެމުން އަންނަތާ އެންމެ ގިނަ ދުވަސްވީ އެއް ރަށެވެ. މިރަށުގައި މިހާރު ގާތްގަނޑަކަށް 2،500 މީހުންގެ އާބާދީ އެއް ދިރިއުޅެމުން އާދެއެވެ. ސަންސްކްރިތު ބަހުން މީދޫގެ މާނައަކީ ބޮޑު ރަށެވެ. މީދޫ މަޝްހޫރުވެފައިވަނީ އެރަށަކުން ދިވެހިރާއްޖޭގައި އުފެދުނު އެންމެ މޮޅު އިލްމުވެރިން އުފަންވި ރަށް ކަމުގައެވެ. މިގޮތުން އަދި 16ވަނަ ޤަރުނުގައި މީދޫގެ ހަތް ބޭކަލަކު މާލޭގައި ފަނޑިޔާރު (ޤާޒީ) ކަން ކުރައްވާ ފައިވެއެވެ.
އިސްލާމްވުން
މީދޫ އިސްލާމް ދީނުގެ ހިޔާވަހިކަމަށް އައީ 12ވަނަ ޤަލލޖހލމުކޖކރުނުގައި ޔޫސުފް ނާއިބް ނަމަކަށް ކިޔުނު އަރަބި ދަރުރުވެރިއެއްގެ އަތްމައްޗަށެވެ. އަދި މާތް ﷲ އަށް އަޅުކަން ކުރާނެ މިސްކިތެއްވެސް މީދޫގައި މީނާ ބިނާ ކުރިއެވެ.
އާބާދީ
2006 ވަނަ އަހަރު ސ.މީދޫގެ މުޅި ޖުމްލަ އާބާދީ އަކީ 2511 އެވެ. އެއީ 18 އަހަރުން ދަށުގެ 407 އަންހެން ކުދިންނާއި 388 ފިރިހެން ކުދިން، 18 އަހަރާއި 65 އަހަރުގެ 768 އަންހެނުންނާއި 787 ފިރިހެންނުން، 65 އަހަރުން މަތީގެ 69 އަންހެނުންނާއި 92 ފިރިހެނުންނެވެ. މުޅި ޖުމްލަ 1244 އަންހެނުންނާއި 1267 ފިރިހެނުންގެ އާބާދީއެކެވެ.
ލޮނޑިކެޑެ މިސްކިތް
ލޮނޑިކެޑެ މިސްކިތް ނުވަތަ ރަންފުތު ފަނޑިޔާރު ކަލޭގެފާނު މިސްކިތަކީ މީދޫގެ އެންމެ  ހުޅަނގު ފަރާތުގައި ހުންނަ  މިސްކިތެކެވެ. އެންމެ ފުރަތަމަ ލޮނޑިކެޑެ  މިސްކިތް  އިމާރަތް ކުރެވުނީ ހިރިގަލުންނެވެ. ކުރީގެ މިސްކިތުގައި ދެ ދާލާއި މިހުރާބުގެ ހުއްޓެވެ. ލޮނޑިކެޑެ މިސްކިތް ބިނާކުރެއްވީ މަހުމޫދު (ރަންފުތު) ފަނޑިޔާރު ކަލޭގެފާނެވެ. ލޮނޑިކެޑެ މިސްކިތުގެ ބޮޑުމިނަކީ  ދިގުމިނުގައި 13 ފޫޓެވެ. ފުޅާމިނަކީ 7.9 ފޫޓެވެ. ފަހުން އެ މިސްކިތް ބޮޑުކޮށް މަރާމާތު ކުރެވުނު އިރު މިސްކިތުގެ ދިގުމިނަކީ 21 ފޫޓެވެ. ފުޅާމިނަކީ 17 ފޫޓެވެ. މިސްކިތުގެ ވެވަކީ މީދޫގައިހުރި އެންމެބޮޑު ވެޔޮ ކަމުގައި ބުނެވެއެވެ. ވެވުގެ ސިޑީގައި ޚާއްސަ ނިޝާނެއް ހުއްޓެވެ. އެ ނިޝާން ބަލާލުމަށްޓަކައި ކުރީޒަމާނުގައި ރަށްރަށުގެ މީހުން މީދޫއަށް ޒިޔާރަތްކުރެއެވެ.
ރައީސް މުހައްމަދު އަމީނުގެ ވެރިކަމުގައި ރާއްޖޭގެ ވެޔޮތައް ފޮރުވާލެއްވުމަށް އެންގެ އެންގެވުމާއި ގުޅިގެން ލޮނޑިކެޑެ  މިސްކިތުގެ ވެޔޮވެސް ފޮރުވާލެވުނެވެ. އަދި ވެވުގެ އުތުރުން މިސްކިތުގެ އިރުމަތީ ފަރާތުގައި މިސްކިތާއި ކައިރީގައި ހިރިގަލުން ބެހެއްޓެވި  ވަޅު މިހާރުވެސް އެބަހުއްޓެވެ. ނަމަވެސް އެސަރަހައްދުގައި މިހާރު ޒިޔާރަތެއްވެސް އަދި މަހާނައެއްގެ ގާކޮޅެއްވެސް ނެތެވެ. މިހާރު އެސަރަހައްދުގެ ބޮޑުބައެއްގައި މަގުތައް ހަދައި  މީހުންނަށް ގޯތި  ދެވި އެގޯތިގޯތީގައި މީހުން ދިރިއުޅެއެވެ. މިހާރު ލޮނޑިކެޑެ މިސްކިތުގެ  ވަށައިގެންވަނީ ފާރެއް  ރާނާފައެވެ.
މީދޫ އިސްލާމްވުމާއި ދާދިގާތުގައި މީދޫއަށް  އަރައިގަތް  ކާފަރުންނާއި  ކަޅިހާރާގެ ލަޝްކަރާއި ދެމެދު ކުރެވުނު  ވަރުގަދަ ހަނގުރާމައިގެ މައިދާނަކީ ލޮނޑިކެޑެ (ލެޑިކޮޅު) އެވެ. ލޮނޑިކެޑެ ގަބުރުސްތާނަކީ  ގިނަ އަދަދެއްގެ ބަޔަކު  ވަޅުލެވިފައިވާ  ވަރަށް ބޮޑު  ގަބުރުސްތާނެކެވެ. އެގަބުރުސްތާނުގައި މަހާނަތަކާއި ޒިޔާރަތްތައް ހުއްޓެވެ. ލޮނޑިކެޑެ ގަބުރުސްތާނުގައި އެންމެފަހުން ހުރި ޒިޔާރަތަކީ ބަބުރު ފަޑިއައްތަކުރުފާނުގެ ޒިޔާރަތެވެ. މިހާރު އެޒިޔާރަތްވެސް އެނގޭކަށް ނުހުރެއެވެެ. އެޒިޔާރަތް ހުރީ މިސްކިތުގެ އުތުރުން މިސްކިތާއި 100 ވަރަކަށް ފޫޓް ދުރުގައެވެ.
މީލާދީން 1950ގެ އަހަރުތަކާއި ޖެހެންދެން ލޮނޑިކެޑެ  ގަބުރުސްތާނު  ސަރަހައްދަކީ  އާދަޔާއި ޚިލާފު ހާދިސާތައް  ފެންނަ  ތަނެކެވެ. އެގޮތުން އެސަރަހައްދަކީ ނާމާން ސަރަހައްދެއްގެ ގޮތުގައި މީދޫ ރައްޔިތުން ބަލައި އުޅުނެވެ. އެފަދަ ތަފާތު ހާދިސާތައް ފެނިފައިވާ މީހުން މިހާރުވެސް ދުނިޔޭގައި އެބަތިއްބެވެ. ނަމަވެސް މިހާރު އެބާވަތުގެ ހަދިސާތަކެއް ނުފެނެއެވެ.
އަލްގާޟީ މަހުމޫދު (ރަންފުތު) ފަނޑިޔާރު ކަލޭގެފާނުގެ ބައްޕައަކީ ކަޅިހާރި ދޮން ސީދިކަލޭގެ ދި ބޮޑު ދޮންދަލިކާލެނގެ ފުތް ކަޅިހާރި ދޮންބުއި ނާއިބުކަލޭގެފާނެވެ. މަންމައަކީ ފުވައްމުލަކު ދޮން މަރިޔާ އެވެ.
ޖޫން 10
ޖޫން 10 އަކީ މީލާދީ ކަލަންޑަރުގެ 161 ވަނަ ދުވަހެވެ. ލީޕް އަހަރެއްގައި 162 ވަނަ ދުވަހެވެ. ޖޫން 10 ވަނަ ދުވަހުގެ ފަހުން އަހަރުގައި ބާކީ އޮންނާނީ 204 ދުވަހެވެ.
ރަންދީރު ކަޕޫރު
ރަންދީރު ކަޕޫރު (އުފަންވެފައިވަނީ 15 ފެބްރުއަރީ 1947 ގައި އިންޑިޔާގައި) އަކީ ބޮލީވުޑްގެ މަޝްހޫރު ފިލްމީ ތަރިއެކެވެ.
ޖޫން 10
ބަންދު ދުވަސްތަކާއި ފާހަގަ ކުރެވޭ ދުވަހެއްގެ ގޮތުގައި
ޤިސްމު:ޖޫން
ސާޅީ
ސާޅީ އަކީ އިންޑިޔާގެ އަންހެނުންގެ ޤައުމީ ހެދުމެވެ.
ރަންދީރު ކަޕޫރު
ފިލްމީ ޙަޔާތް
ރާޖު ކަޕޫރުގެ ދަރިންގެ ތެރެއިން ފިލްމީ އޮޅިގަނޑު ފުރަތަމަ ގިރާކުރީ ރަންދީރު ކަޕޫރު އެވެ. އެކްޓަރެއް، ޑައިރެކްޓަރެއް އަދި ޕްރޮޑިއުސަރެއްގެ ގޮތުން ވެސް ރަންދީރު ހަރަކާތްތެރި ވެފައި ވެއެވެ. ފުރަތަމަ ފެނިގެންދިޔައީ ކާފަ، ބައްޕަ، އަދި އަންހެނުން ބަބީތާ އާއެކު 1971ގައި ކުޅެފައިވާ ކަލް އާޖު އައުރު ކަލް އިންނެވެ. އެއަށްފަހު 1972ގައި ޖަޔާ ބަދޫރީ އާއެކު ޖަވާނީ ދިވާނީ ކިޔާ ފިލްމަކުން ފެނިގެންދިޔައެވެ.
ލޮނޑިކެޑެ މިސްކިތް
ރަންފުތު ފަނޑިޔާރު ކަލޭގެފާނަކީ  ދިވެހި ތާރީޚަށާއި  ދިވެހިރާއްޖޭގެ ތަޢުލީމަށް އަގުހުރި ޚިދުމަތްތަކެއް  ކޮށްދެއްވި  ބޭކަލެކެވެ. ދިވެހިބަހުން އެންމެ ފުރަތަމަ  ފޮތެއް އެކުލަވާލެއްވީ  މިކަލޭގެފާނެވެ. މިކަލޭގެފާނު ދިވެހިރާއްޖޭގެ އުއްތަމަ ފަނޑިޔާރުކަން  15 އަހަރު ކުރެއްވިއެވެ. ރަންފުތު ފަނޑިޔާރު ކަލޭގެފާނު ދިވެހިރާއްޖޭގެ އުއްތަމަ ފަނޑިޔާރުކަން ކުރެއްވީ އައްސުލްތާން އިބްރާހިމް  އިސްކަންދަރު (1ވަނަ) ސިރީ ކުލަރަން މީބަ ކައްތިރި ބަވަނަ މަހާރަދުން (23 އޮކްޓޯބަރ 1648 އިން 28 ފެބްރުއަރީ 1687) ގެ ރަސްކަމުގައެވެ. އެރަދުންގެ ރަސްކަމުގައި އައްޑޫ މީދޫ މާމިސްކިތް މަރާމާތުކޮށް ދެއްވައި އެރަށުގައި  އިތުރު ކުޑަ ދެ މިސްކިތެއް ބިނާކުރުމުގެ  އިޒުނަ ދެއްވިއެވެ.
ރަންދީރު ކަޕޫރު
ފިލްމް ޑައިރެކްޓްކޮށް އުފެއްދުން
1991 ގައި ފުރަތަމަ ފަހަރަށް ފިލްމެއް ޑައިރެކްޓް ކޮށްފައިވެއެވެ. އެއީ 1988 ވަނަ އަހަރު ބައްޕަ ރާޖު ކަޕޫރު ދުނޔެ ދޫކުރި އިރު ހަދަން ފަށައި ނުހެދި އޮތް ފިލްމެކެވެ. ޕާކިސްތާނަށް އުފަން ޒޭބާ ބަޚްތިއާރު އަދި ރިޝީ ކަޕޫރު ކުޅެފައިވާ މިފިލްމަށްކިޔަނީ ހެނާ އެވެ. 40އަށްވުރެ ގިނަ ފިލްމްތަކުގައި ތަފާތު ބައިތައް އަދާކުރުމަށްފަހު މިހާރު ހަރަކާތްތެރިވަނީ ފިލްމު އުފެއްދުމުގެ މަސައްކަތުގައެވެ. މިއަދު އާރް ކޭ ފިލްމްސް ހިންގުމުގެ މަސައްކަތުގައި އިސްވެ ހަރަކާތްތެރި ވަނީ ވެސް ރަންދީރު ކަޕޫރެވެ.
އަމިއްލަ ދިރިއުޅުން
ފިލްމީ ބަތަލާ ބަބީތާ ޝިވްދަސާނީ އާ ކައިވެނިކޮށް ދެކުދިން ލިބިފައިވެއެވެ.އެއީ ކަރިޝްމާ ކަޕޫރު،ކަރީނާ ކަޕޫރު އެވެ. ބަބީތާ އާއި ރަންދީރު ކަޕޫރު ކައިވެނިކުރީ 1972 ވަނަ އަހަރު އެވެ. ކަރިޝްމާ ލިބިފައިވަނީ 25 ޖޫން 1974 ގައެވެ. ކަރީނާ ލިބުނީ 21 ސެޕްޓެމްބަރ 1977 ގައެވެ.
އިތުރު ފާލަންތައް
ޤިސްމު:ހިންދީ ފިލްމީ ތަރިން ޤިސްމު:1947 births ޤިސްމު:Living people ޤިސްމު:Indian film actors ޤިސްމު:Indian film directors ޤިސްމު:Indian film producers
ލޮނޑިކެޑެ މިސްކިތް
އިސްކަންދަރު ރަސްގެފާނުގެ ރަސްކަމުގައި އެރަދުންގެ އަމުރުފުޅަށް ލޮނޑިކެޑެ މިސްކިތުގެ ބޯގަފަތެއް  ލިޔުއްވައި  އެރަސްގެފާނުގެ  ސިއްކަ ޖެއްސެވިއެވެ. އެފަތް ލިޔުއްވާންވީގޮތް  ކިޔައިދެއްވީ ބަނޑޭރި  ހުސެއިން ހަނދޭގިރި އެވެެ. ދިވެސް އަކުރުން އެފަތް ކިއުއްވީ  މުދިން އިބްރާހިމް އެވެ. މި ބޯގަފަތް ދިވެސް އަކުރުން ތާނައަށް ތަރުޖަމާ ކުރެއްވީ ހުސެއިން ފަހުމީ އެވެ. އެއީ 6 ރަމަޟާން 1378 (16 މާރޗް 1959) ގައެވެ.
ލޮނޑިކެޑެ މިސްކިތުގެ ބޯގަފަތުގައި ލިޔެވިފައިވެއެވެ. މަހުމޫދު ރަންފުތު ފަނޑިޔާރު ކަލޭގެފާނާއި އެކަލޭގެފާނުގެ އަނބިކަނބަލުން  ގަނޑުވަރު  ވަށޮރަންދިޔަގެފާނު، އައްޑޫ މީދޫ  ލޮނޑިކެޑެ ކިޔާ ތަނުގައި ބިނާކުރެއްވި މިސްކިތް  ބެލެހެއްޓޭނެ ގޮތެއް ހައްދަވާދެއްވުން އެދި  އައްސުލްތާން އިބްރާހިމް  އިސްކަންދަރު-1ގެ  ދަރުބާރަށް ވަޑައިގަތެވެ. އެއީ އެރަދުންގެ ރަސްކަމުގެ 28 ވަނަ އަހަރު ހިޖްރައިން 1086 (މީލާދީން 1675) އަހަރުގައެވެ.
ރަންފުތު ފަނޑިޔާރު ކަލޭގެފާނާއި، ފަނޑިޔާރު ކަލޭގެފާނުގެ  އަނބިކަނބަލުން ގަނޑުވަރު ރަންދިޔަގެފާނުގެ އެދުމުގެ މަތީން ރަދުން ލޮނޑިކެޑެ  މިސްކިތުގެ  ބޯގަ  ހަމަޖައްސަވައި ދެއްވިއެވެ. ބޯގައަށް ހަމަޖައްސަވައި ދެއްވީ އައްޑޫ  މީދޫ  އުތުރުން  އޮތް  ހިކަހެރަ އާއި  ހިރިއާދަހެރަ އެވެ. މީދޫ ހުޅަނގު ފަރާތު  އުތުރުން ގައްލަނޑު  ދޮން އައިހާ ބިބީގެ  ފަންނުން (ގޮނޑުދޮށަށް އަރާފައިބާ ޚާއްސަ ދިމަދިމާ) އިރަށް  ގޮސް  މެދުމަގުން  ދެކުނަށް، ވާދީ އަހައްމަދުގެެ  ފަންނުން  ހުޅަނގަށް ދާއިރު، އެދެމެދުގައި  އޮންނަ އުރައިލައިކާ- ދަނޑުބިން  ނޫން  އަތިރިމަތީ  ރުއް  އިންދާފައިވާ ބިމާއި ރުއްގަހެވެ. މީގެ އިތުރުން އައްޑު އަތޮޅު ގަމުގައި ހުރި ބަންޑާރަ ބިން ނޫން  އެހެން ބިންތަކުގެ ރަސްބަޔަށްވާ  20 ބައިގެ ތެރެއިން ބަންޑާރައަށް  އޮންނަ 250 ބޮނޑި  ފިޔަވައި ދެން ބާކީ  އޮތްބަޔެވެ.
މީދޫގައި ރަސްގެފާނުގެ  އަޅުންނާއި ބޭފުޅުން  އިންދަވާފައިވާ  ރުއްގަސްހުރި ބިންތަކާއި  އެސަރަހައްދުގައި ހުރި ގަސްގަހުން ލިބޭ ފައިދާއިން  ލޮނޑިކެޑެ  މިސްްކިތުގެ ހުރިހާ ކަންކަމެއް ކުރުމަށް އައްސުލްތާން  އިބްރާހިމް އިސްކަންދަރު (1ވަނަ) އަމުރެއް ނެރުއްވިއެވެ. އަދި މިސްކިތުގެ ހުރިހާ ކަމެއް ކުރުމަށްފަހު  ބާކީވާ  ތަކެތިން ރަދުންނާއި  ރަދުންގެ މަންމާފުޅު ކަނބާ އާއިޝާ އާއި ބައްޕާފުޅު އައްސުލްތާން މުހައްމަދު އިމާދުއްދީން (1ވަނަ) އާއި   އޭރު ހުންނެވި  އެރަދުންގެ އަނބިކަނބަލުން  ސިރާޖުލް އާލަމް އައިމިނާ ރަނި ކިލެގެފާނަށް  ހެޔޮ ދަރުމަ  ދެއްވުން އެދި  ކޮންމެ  ރޯދަމަހަކު  ޚަތިމެއް ކުރުމަށާއި  ކޮންމެ  ރަބީއުލްއައްވަލް މަހަކު  ދިހަ މީހުން ލައްވާ  ބާރަދުއާ ކިއުމަށްވެސް އަމުރު ކުރެއްވިއެވެ. މިހުރިހާ ކަންކަމުގެ އަމަރު ނެރުއްވާއި މިސްކިތުގެ ބޯގަ ފަތްކޮޅުގައި އެރަދުންގެ  ސިއްކަ  ޖެއްސެވިއެވެ.
ބޯގަ ފަތްކޮޅުގައިވާ ފަދައިން ވަރަށްގިނަ  ޒަމާންތަކެއް ވަންދެން  އެގޮތަށް  އަމަލުކުރަމުން ގެންދިޔައެވެ. ނަމަވެސް ޒަމާންތައް ބަދަލުވެ އެފަދަ ލިޔުންތަކާއި ވަގުފުތައް އުވިގެން ހިނގައްޖެއެވެ. އޭގެފަހުން ލޮނޑިކެޑެ  މިސްކިތް  ވީރާނާވުމުން  އެކިމީހުން އެ މިސްކިތް މަރާމާތު ކުރިއެވެ. ހިރިގަލުގެ މިސްކިތް ވަރަށް ބޮޑަށް ވީރާނާވެފައި ވަނިކޮށް އެޅެގޭ  ކުދުތުއްތު ދީދީ  އެމިސްކިތް  އުވައިން ރާނައި  އިމާރާތް ކުރެއްވިއެވެ.
ދާދިފަހުން މިސްކިތާއި މިސްކިތުގެ ފުރާޅު ހަލާކުވެފައި  ވަނިކޮށް  ދިވެހި ސަރުކާރުގެ އެހީތެރިކަމާއެކު  މިސްކިތް  އާކުރައްވައި އާ ޓިނު ޖަހައި ހިޔާކޮށް މިސްކިތުގެ ފާރު ރާނާފައިވެއެވެ.
ސާޅީ
left|thumb|300px|[[Raja Ravi Varma|ރާޖާ ރަވީ ވަރްމާ ގެ މިކުރެހުމުން ދައްކުވައިދެނީ ސާޅީ އަޅާނެ ތަފާތު ގޮތްތަކެވެ.]]
އިތުރު ފާލަންތައް
ޤިސްމު:Bangladeshi clothing ޤިސްމު:Dresses ޤިސްމު:Indian clothing ޤިސްމު:Indian culture ޤިސްމު:Pakistani clothing
ޢައިޝަތު ޝިރާނީ
އަމިއްލަ ދިރިއުޅުން
ޢައިޝަތު ޝިރާނީ އަކީ މާލެ އަށް އުފަން ފިލްމީ ތަރިއެކެވެ. ޒަވާޖީ ޙަޔާތެއް ފަށައިގެން އުޅޭ ޢައިޝަތު ޝިރާނީގެ ކުރީގެ ފިރިމީހާ އަކީ މަޝްހޫރު އަލްބަމް ޕްރޮޑިއުސް ކުރުންތެރިޔާ މުޙައްމަދު ޝިހާމް ނުވަތަ ޓާކޫރޭ އެވެ.މިހާރު ކައިވެނިކޮށްގެން އުޅެނީ ދިރާގުގެ އައިޓީ ސެކިއުރިޓީ މެނޭޖަރު،އަޙްމަދު ޝުޖާއުއާއެވެ.ފަހުން ކުރި ކައިވެންޔަށް ފިރިހެން ބޭފުޅަކު ލިބިވަޑައިގަންފައި ވެޔެވެ.
ފިލްމީ ދާއިރާއަށް ނިކުތުން
ޢައިޝަތު ޝިރާނީ ފިލްމީ ދާއިރާ ނިކުތީ ފިލްމީ ތަރި ގިޔާސް އާއެކު ކުޅުނު ހިތާ ރޫހުން މިވީޑިއޯ ލަވަ އިންނެވެ. އެއަށްފަހު ތަފާތު ވީޑިއޯ ލަވަތައް ކުޅެފައިވެއެވެ. ފުރަތަމަ ކުޅުނު ދިވެހި ފިލްމަކީ ނަސީބު އެވެ.
ކުޅެފައިވާ ފިލްމްތައް
ޢައިޝަތު ޝިރާނީ ވަނީ ތަފާތު އެތައް ފިލްމް ތަކެއްގައި ހަރަކާތްތެރި ވެފައެވެ. މިގޮތުން 14 އަށްވުރެ ގިނަ ފިލްމުގައި ހަރަކާތްތެރި ވެއެވެ. ޢައިޝަތު ޝިރާނީ ކުޅުނު ފުރަތަމަ ދިވެހި ފިލްމަކީ ނަސީބު އެވެ. ޑައިރެކްޓަރ ފާތިމަތު ނަހުލާގެ 4 ފިލްމެއް ޝިރާނީ ކުޅެދީފައި ވެއެވެ. އެފިލްމް ތަކަކީ ޞަބާޙް އާއެކު ކުޅެފައިވާ ފުން އަސަރު، އެތޫފާނީ ރޭ މޫސާ ޒަކަރިއްޔާ އެކު ކުޅުނު ލައިލާ، އަދި ޔޫސުފު ޝަފީޢު އާއެކު ކުޅެފައިވާ ކަލާޔާ ނުލާ ހިމެނެއެވެ. މީގެ އިތުރުން ޝިރާނީ ކުޅެފައިވާ އެހެން ފިލްމް ތަކުގެ ތެރޭގައި ސަބަބު،ދޮންކަމަނަ، ހީލަތް ފަދަ ފިލްމްތައް ހިމެނެއެވެ.
އިތުރު ފާލަންތައް
ޤިސްމު:ދިވެހި މުނިފޫހިފިލުވުމުގެ ދާއިރާ
ސުލްޠާން ހުދެއި ކަލަމިންޖާ
ސުލްޠާން ހުދެއި ކަލަމިންޖާ އަކީ މީލާދީން 1258 ން 1264 އަށް ދިވެހިރާއްޖޭގެ ރަސްކަން ކުރެއްވި ރަދުންނެވެ. އެއީ ހިޖުރައިން 655ން 662 އަށެވެ. ރަސްކަމަށް އިސްވެ ވަޑައިގަތީ ހިޖުރައިން 655 ވަނަ އަހަރު އެވެ. ސުލްޠާން ހުދެއި ކަލަމިންޖާ ރަސްކަމަށް އިސްވެވަޑައިގަތީ ސުލްޠާން ވައްލާ ދިއޯ ކަލަމިންޖާ އަވަހާރަވުމުންނެވެ. މިރަދުންގެ ބައްޕާފުޅުގެ ނަންފުޅެއް ތާރީޚަކުން އެނގޭކަށް ނެތެވެ. މިރަދުންގެ ކޮލީ ނަންފުޅަކީ، ސިރީ ވީރު އަބާރަނަ މަހާރަދުންނެވެ. މިރަދުންގެ މައިކަނބަލަކީ ހިރިޔާ މާވާކިލެގެއެވެ. މިކަމަނާ އަކީ ފަތަހިރިޔާ މާވާކިލެގެގެ ބެއިފުޅެކެވެ. މި ރަދުން 7 އަހަރުވާންދެން ދިވެހިރާއްޖޭގައި ރަސްކަން ކުރެއްވިއެވެ. އަވަހާރަވީ ހިޖުރައިން 662 ވަނަ އަހަރު އެވެ.
މަރުޖިޢުތައް
ޤިސްމު:Sultans of the Maldives ޤިސްމު:ޙަޔާތުނާމާ
ފީލްޑް ހޮކީ
ފީލްޑް ހޮކީ އަކީ އިންޑިޔާގެ ޤައުމީ ކުޅިވަރެވެ.
ބަންޔަން
ބަންޔަން ގަހަކީ އިންޑިޔާގެ ޤައުމީ ގަހެވެ.
މާވަހަރު
މާވަހަރަކީ މައިމަހުގެ ނަޖިހެވެ.
ޖޫން 11
ޖޫން 11 އަކީ މީލާދީ ކަލަންޑަރުގެ 162 ވަނަ ދުވަހެވެ. ލީޕް އަހަރެއްގައި 163 ވަނަ ދުވަހެވެ. ޖޫން 11 ވަނަ ދުވަހުގެ ފަހުން އަހަރުގައި ބާކީ އޮންނާނީ 203 ދުވަހެވެ.
ބަންދު ދުވަސްތަކާއި ފާހަގަ ކުރެވޭ ދުވަހެއްގެ ގޮތުގައި
ޤިސްމު:ޖޫން
ފަންވިނުން
ފަންވިނުން
ފަންވިނުމަކީ ދިވެހިންގެ މަސައްކަތްތެރި ކަމުގެ ތެރޭގައި ހިމެނޭ ކަމެކެވެ. ފަންވިންނަނީ އެވިޔާ ފަނުން ދިވެހިންގެ ވަރަށް ގިނަ މުހިންމު ބޭނުންތަކެއް ފުދޭތީއެވެ.ގެދޮރު ހިޔާކުރުމަށް ފަންގަނޑު ބޭނުން ކުރެއެވެ. ގެދޮރުގެ ބިއްތައް ބެއްދުމަށް ފަންގަނޑު ބޭނުންކުރެއެވެ. އަދި އޮޑިދޯނިފަހަރަށާއި ވިޔަފާރިއަށް ވެސް ފަންގަނޑު ބޭނުން ކުރެއެވެ. ޒަމާނުން ސުރެ ފަންވިންނަނީ އާންމު ގޮތެއްގައި އަންހެނުންނެވެ. ނަމަވެސް މަދު ފިރިހެނަކު ފަންވިދެ ނޫޅެއެކޭ ނޫނުވެ. ފަންވިނުމަކީ އަންހެނުންނަށް ހާއްސަ މަސައްކަތެއްގެ ގޮތުގައި ދިވެހިން ދެކިއުޅެއެވެ. ފަންވިނުމަކީ ވަރަށް ކަވި މަސައްކަތެކެވެ. ނަމަވެސް ދިވެހި އަންހެނުން ފަންނަނީ ވަރަށްވެސް މުރާލިކަމާއި އެކު އަދި ވަރަށް ޝައުގު ހުރެގެނެވެ. ވިދެފައި ހުންނަ ފަންގަނޑުތަކުގެ ބައްޓަމާއި ބަނޑިތައް އެއީ ހާއްސަ ފަންނެކެވެ. ފަންގަޑުގެ ރީތިކަމާއި ފަންތައް ހަރުލާފައި ހުންނަ ފަންގަޑުގެ ވާންކަމަކީ ރާއްޖޭގެ އެކި ހިސާބުތަކުގެ ފަންތައް ތަފާތު ކުރުވާ ކަމެކެވެ. ފަންވިނުމަށް އަލަށް ދަސްކުރުމަށާއި ފަންވިނުމަށް ފަށައިގަންނަ ފަރާތަކަށް މިމަޒުމޫނުގައި ބައެއް މައުލޫމާތު ހިއްސާކޮށްލާނަމެވެ. ފަންވިނުމަށް ބޭނުން ކުރަނީ ކުރުއްސާފައި ހުރި ފަންވަތާއި ފަންވިނުމަށް ގަތާފައި ހުންނަ ރޯނާއި "އިލި" ކިޔާ ބޮޑު ތިނޯހެއް ހެން އޮންނަ ކައްޓެކެވެ. ފަންވިދެ ނިމުމުން އެހެދެނީ ފަންގަނޑެވެ. ހަތަރު ފަންގަނޑު އެކުގައި ކިޔަނީ ފަންބޮޑިއެވެ.
ފަންވިނުމަށްތައްޔާރުވުން
1- ފަންހޮވުން، ދިވެހިރާއްޖޭގައި އެންމެ ގިނައިން ހެދޭ އެކައްޗަކީ ދިވެހި ރުކެވެ. ރުކުގެ ފަނަކީ ފަންވިނުމަށް ބޭނުންވާ ފަންވަތް ލިބޭ ވަސީލަތެވެ. އެހެން ކަމުން ރުއްރުކުން ފަން ހޯދަން ދިޔުމަށް ކިޔަނީ ފަން ހޮވަން ދިޔުމެވެ. ނުވަތަ ފަން ހޮވުމެވެ. ފަންހޮވަން އާންމުކޮށް މީހުން ގޮސްއުޅެނީ ރައްރަށުގައި އޮންނަ ޖަންގަލީ ބޯ ވަލަށެވެ. ވަލުތެރޭގައި ހުންނަ ރުއްރުކުން ދޮންވެގެން ވެއްޓިފައި ހުންނަ ފަންތައް އެއްކުރުމަކީ ފަންހޮވުމެވެ. އަދި ވައު ނޯންނަ ރައްރަށުގެ މީހުން ކައިރީގައި އޮންނަ ފަޅުރަށް ރަށަށް ގޮސްގެންވެސް ފަން ހޮވައެވެ. ފަން ހޮވުމުގައި ރުއްރުކަށް އަރައިގެން ފަންކަނޑައިގެން ވެސް ފަންހޮވައެވެ. އޭގެތެރޭގައި ރޯފަނާއި ދޮންފަނާއި ހިކިފަންވެސް ބޭނުން ކުރެއެވެ. 2- ފަންކުރުއްސުން، ހޮވައިގެން އެއްކުރި ހުރިހާ ފަނެއް އެއްކުރުމަށް ފަހު ކުރާ ދެން ކުރާ ކަމަކީ ފަންކުރުއްސުމެވެ. ފަންކުރުއްސުމަކީ ފަންވަތް އޮށިން ވަކިކުރުމެވެ. ފަންކުރުއްސުމަށް ދިވެހިން ބޭނުންކުރާ ހާއްސަ ވަޅިއެއް އޮވެއެވެ. އެވަޅިއަކީ ކަތިވަޅިއެވެ. ފަންތަކުން ފަންވަތް ވަކި ކުރުމަށްފަހު ތިންބަޔަކަށް އަޅާއުޅެއެވެ. އެއީ ރޯފަންވަތާއި މަތީފަންވަތާއި ބަޑުފަންވަތެވެ. ރޯފަންވަތަކީ ހޮވާފައި ނުވަތަ ކަނޑާފައި ހުރި ފެހިކުލަ ހުންނަ ފަންވަތާއި ދޮންފަންވަތުގެ ތެރޭގައި ހިމެނޭ މުޅިން ދޮންނުވާ ރީދޫކުލަ ހުންނަ ފަންވަތެވެ. މަތީފަންވަތަކީ ފަންވިންނައިރު ފަންގަނޑުގެ ރީތި ފަރާތަށް ބޭނުންކުރުމަށް ބޭނުންވާ ހަލާކުނުވެ ހުންނަ ފުޅާކޮށް ބޮޑެތިކޮށް ރީތިކޮށް މުށިކުލަ ހުންނަ މާބޮޑަށް ހަރުނުވެ ހުންނަ ފަންވަތެވެ. ބަނޑުފަންވަތަކީ ފަންގަނޑުގެ ދަށްފަރާތުގައި ބޭނުން ކުރުމަށް ވަކިކުރާ ހަނިކޮށް ހުންނަ ކުދި ފަންވަތާއި ކުޑަކޮށް ހަލާކު ވެފައި ހުންނަ ފަންވަތެވެ. މިވަކި ކުރާ ފަންވަތްތައް އެއްކޮށް އެއްސުމުން ކިޔަނީ ފަންހުޅިއެވެ.
3- ފަންހުޅި މޫދައްލުން ނުވަތަ ތެންމާލުން،
ފަންވިންނަ ރޯނު
ފަންވިންނަ އިލި (ތިނޯސް)
ފަންގަނޑު ވިންނަން ފެށުން 1-މަތީ ފަންވަތް 2-ދަށު ފަންވަތް
ގްރެނިއުލޯމާ އިންގްއަނަލް
މިއީ ކްލެބްޒިއެލާ ގްރެނިއުލޯމެޓިސް(Klebsiella granulomatis) އޭ ކިޔާ ޖަރާސީމެއްގެ ސަބަބުން ޖެހޭ ބައްޔެކެވެ. ޖިންސީ ގުޅުމުގެ ޒަރީޢާއިން ފެތުރޭ މިބަލި ޢާންމުކޮށް ޖެހޭ ކަމަށް ފާހަގަ ކުރެވިފައިވަނީ އުމުރުން 50-20 އަހަރާއި ދެމެދުގެ އެއްޖިންސުން ޖިންސީ ގުޅުން ހިންގާ ފިރިހެނުންނަށެވެ. މިބައްޔަށް ގްރެނިއުލޯމާ ވިނީރިއަމް އަދި ޑޮނޮވަނޯސިސް އޭ ވެސް ކިޔައެވެ. އަންހެނުންނަށް ވެސް މިބަލި ކުރިމަތި ވެދާނެއެވެ.
ގްރެނިއުލޯމާ އިންގްއަނަލް ޖެހުމުން ފެނިދާނެ އަލާމާތްތައް
މިބަލި ޖެހުމުން ޖިންސީ ގުނަވަން އެކުލެވޭ ހިސާބުގައި ފެންފޮޅު ހެން ހުންނަ ބިހި ނުވަަތަ ފޮޅުތަކެއް ނަގައެވެ. އެއަށްފަހު މަޑުމަޑުން އެފޮޅުތައް ފެޅި ފާރުގަނޑަކަށް ބަދަލުވެއެވެ. ސިފިލިސް، ޝެންކްރޮއިޑް، އަދި ޖެނިޓަލް ހާރޕީޒް އާއި ގުޅިގެން އުފެދޭ ފާރުކޮޅާއި މިބައްޔާއި ގުޅިގެން އުފެދޭ ފާރުކޮޅު ވަރަށް އެއްގޮތް ވާނެއެވެ. މިފާރުކޮޅުތައް ޖިންސީ ގުނަވަން ހިމެނޭ ހިސާބުގައިވާ ތެތް ދުލިފަށްތައް އަދި ހަންގަނޑުގައި ވެސް ހުރެދާނެއެވެ. އެއަށްފަހު އުކުޅުވަޅާއި ފުރަގަސް ފަރާތަށް ފެތުރިގެން ދެއެވެ.
ފިރިހެނުންނަށް މިފޮޅުތައް ފުރަތަމަ ފާޅުވަނީ ފިރިހެންހަށީގެ ބޯކޮޅުގައެވެ. އެއަށްފަހު ފިރިހެން ހަށީގެ ދަނޑީގައެވެ. އަންހެނުންނަށް ފުރަތަމަ ފާޅުވަނީ އަންހެނާގެ ޖިންސީ ގުނަވަން ނުވަތަ ވެޖައިނާ ގައެވެ. އެއަށްފަހު ވެޖައިނާގެ ވަށައިގެން ލެވިފައިވާ ދެތުންފަތުގެ އެތެރޭ ކައިރީގައެވެ. ގޮށްލުމަކީ ވެސް ވެދާނެގޮތެކެވެ. ފަރުވާ ނުކޮށް ދޫކޮށްލައިފިނަމަ އިތުރު އެހެނިހެން އުދަގޫތައް ކުރިމަތި ކުރުވައެވެ.
ޤިސްމު:ބަލިތައް ޤިސްމު:އެކަށޭނަ ލިޔުން
ލޮޓަސް
ލޮޓަސް މަލަކީ ވަރަށް ވެސް މަޝްހޫރު މަލެކެވެ. އިންޑިޔާ ގެ ޤައުމީ މަލަކީ ނޫ ލޮޓަސް މަލެވެ.
ގަރުދިޔަ
ގަރުދިޔަ އަކީ ޒަމާނުއްސުރެ ދިވެހިންގެ ތެރޭގައި ކައްކާ ކައިއުޅެ ލައިގެންކާ އެއްޗެކެވެ.
ގަން (އައްޑުއަތޮޅު)
ސ. ގަމަކީ އައްޑު އަތޮޅުގެ ވައިގެ ބަނދަރު ޤާއިމްކުރެވިފައިވާ ރަށެވެ.
ޑާކް ރެއިން އެންޓަޓެއިންމަންޓް
ޑާކް ރެއިން އެންޓަޓެއިންމަންޓް އަކީ ދިވެހި ފިލްމް އުފައްދާ ކުންފުންޏެކެވެ. މިކުންފުނީގެ ވެރިޔަކީ ޕްރޮޑިއުސަރ މުޙައްމަދު އަލީ އެވެ.
ހަން
ހަމަކީ އިންސާނާގެ ހަށިގަނޑުގެ ވަށައިގެން ލެވިފައިވާ ފަށަލައެވެ. ހަމަކީ އިންސާނާގެ ފަސް ހިއްސުގެ ތެރެއިން ބީހުމުގެ ހިއްސު ގެނެސްދިނުމުގައި މަސްއޫލުވާ މައިގަނޑު އެއް ޓިޝޫ އެވެ.
ރޯޔަލް ބެންގާލް ޓައިގަރ
ރޯޔަލް ބެންގާލް ޓައިގަރ އަކީ އިންޑިޔާގެ ޤައުމީ ޖަނަވާރެވެ.
ހަން
އެނަޓަމީ
ހަންގަނޑު ބެހިގެންވަނީ 3 ފަށަލަ އަކަށެވެ.
އެޕިޑާމިސް
އެޕިޑާމިސް އަކީ ހަންގަނޑުގެ ބޭރަށް އިންނަ ތުނި ފަށަލަ އެވެ. މިލަނިން ހުންނަނީ މިފަށަލައިގެ ތެރޭގައެވެ. ހަންގަނޑަށް އޭގެ ކުލަ ގެނެސްދެނީ މިލަނިންގެ ސަބަބުންނެވެ. އެޕިޑާމިސް ގެ ތެރޭގައި ކެރަޓިން ވެސް ހުރެއެވެ. ނިޔަފަތި އުފެދެނީ މިބުނި މާއްދާއިންނެވެ.
އެޕިޑާމިސް ވަނީ މައިގަނޑު 5 ފަށަލައަކަށް ބެހިފައެވެ.
ވަންދޭ މާތަރަމް
ވަންދޭ މާތަރަމް މިއީ އިންޑިޔާގެ ޤައުމީ ލަވައެވެ.
ހަން
ޑާމިސް
ޑާމިސް އަކީ ހަންގަނޑުގެ އެތެރެއިން އިންނަ ބޯ ފަށަލަ އެވެ. މިފަށަލައިގެ ތެރޭގައި ލޭހޮޅިތައް، ނާރުތައް، ލިމްފް ހޮޅިތައް، ދާބޭރުކުރާ ގްލޭންޑްތައް، އިސްތަށީގެ ބުޑުތައް، ކަނެކްޓިވް ޓިޝޫ އަދި ތަފާތު ރިސެޕްޓަރ ތައް ހުރެއެވެ.
އަދިވެސް ބައްލަވާ ލައްވާ
ޤިސްމު:އިންސާނާގެ ހަށިގަނޑު
ހިންދުސްތާނީ ސާމަރާދޫނި
thumb ހިންދުސްތާނީ ސާމަރާދޫންޏަކީ އިންޑިޔާގެ ޤައުމީ ދޫންޏެވެ.
ލިމްފަޓިކް ނިޒާމް
ލިމްފަޓިކް ނިޒާމް އަކީ ލިމްފޮއިޑް ގުނަންތައް އެކުވެގެން އުފެދިފައިވާ ވިއުގަ އެކެވެ. މިވިއުގައިގައި ހިމެނެނީ ލިމްފް ގޮށް، ލިމްފް ޑަކްޓް، ލިމްފަޓިކް ޓިޝޫތައް، ލިމްފް ކެޕިލަރީތައް، އަދި ލިމްފް ހޮޅިތަކެވެ. މިބުނެވުނު ގުނަންތައް ގުޅިގެން ލިމްފް އުފައްދައި ލޭދައުރުކުރާ ނިޒާމް އަށް ފޯރުކޮށްދެއެވެ. ލިމްފަޓިކް ނިޒާމް އަކީ ހަށިގަނޑުގެ ދިފާޢީ ނިޒާމް ގެ މުހިއްމު ގުނަނެކެވެ.
ލިމްފަޓިކް ނިޒާމްގެ މަސައްކަތް
ގުޅިފައިވާ 3 މަސައްކަތެއް ލިމްފަޓިކް ނިޒާމް އިން ފުރިހަމަ ކުރެއެވެ. އެއީ އަންނަނިވި ކަންތައްތަކެވެ.
ލިމްފަޓިކް ދައުރުވުން
ލޭދައުރުކުރާ ނިޒާމް އާ ޚިލާފަށް ލިމްފަޓިކް ނިޒާމް ގައި އެކި ހިސާބުތަކަށް ލިމްފް ފޮނުވައިދޭ މަރުކަޒެއް ފަދަ ތަނެއް ނުވެއެވެ. ލިމްފް ދައުރުކުރަނީ މަޑުމަޑުން ދަށް ޕްރެޝަރު ގައެވެ. ވެއިން ތަކެކޭ އެއްގޮތަށް ލިމްފް ހޮޅިތަކުގައި ލިމްފް ދައުރުކުރަނީ ވެސް އެއްކޮޅަށް ވާގޮތަށެވެ.
ފެޓީ އެސިޑް ޓްރާންސްޕޯޓްކުރާ ނިޒާމްގެ މަސައްކަތް
ހަޖަމުކުރާ ނިޒާމް ގެ އެތެރޭބައިގެ ފާރުގައި ލިމްފް ހޮޅިތައް ހުރެއެވެ. ކުޑަ ގޮހޮރުން ހަށިގަނޑަށް ނަގާ ކާނާގެ ބައިތައް ޕޯޓަލް ވެއިން ހުރަސްކޮށް ފުރަމޭ އަށްދާއިރު، ފެޓް ނުވަތަ ސަރުބީ ވާޞިލްވަނީ ލިމްފަޓިކް ނިޒާމް އަށެވެ. އެއަށްފަހު ތޮރަސިކް ޑަކްޓް(Thoracic duct) ގެ އެހީގައި ލޭގެ ތެރެއަށް ވާޞިލް ވެއެވެ. ކުޑަ ގޮހޮރު ގައި ހުންނަ ލިމްފަޓިކް ޓިޝޫތަކުގައި އުފެދޭ ލިމްފް އަށް ކިޔަނީ ކައިލް އެވެ.
ލިމްފޮއިޑް ގުނަވަންތައް
ތައިމަސް ގްލޭންޑް، ހުންކޮށި، ލިމްފް ގޮށް، ޕެޔާރސް ޕެޗް، ޓޮންސިލް، ވާމިފޯރމް އެޕެންޑިކްސް، ކަށީގެ ރަތްމަދު، އަކީ ކުރިންބުނި ލިމްފް ގޮށްތަކުގެ އިތުރުން ލިމްފަޓިކް ނިޒާމް ގައި ހިމެނޭ ޓިޝޫތަކެވެ.
އިތުރު ފާލަންތައް
ޤިސްމު:އިންސާނާގެ ހަށިގަނޑު
އިންޑިޔަން ނޭޝަނަލް ކޮންގްރެސް
އިންޑިޔަން ނޭޝަނަލް ކޮންގްރެސް އަކީ އިންޑިޔާ ގައި އޮތް އެންމެ ގިނަ ދުވަސްވީ ސިޔާސީ ޕާޓީއެވެ.
ނިއުމާ މުޙައްމަދު
ނިޢުމާ މުޙައްމަދު އަކީ ދިވެހި ފިލްމީ ބަތަލާ އެކެވެ. އޭނާވަނީ ދިވެހި އެތަކެއް ވީޑިޔޯ ލަވަތަކާއި، ޓީވީ ޑްރާމާ، ޑްރާމާ ސިލްސިލާ، ކުރު ފިލްމް އަދި ފީޗަރ ފިލްމް ތަކުގައި ހަރަކާތްތެރި ވެފައެވެ.
އަމިއްލަ ދިރިއުޅުން
ނިޢުމާ މުޙައްމަދު އަކީ ގއ.ވާދޫ އަށް އުފަން ފިލްމީ ތަރިއެކެވެ. ނިޢުމާ ތަޢުލީމް ޙާޞިލްކުރީ މާފަންނު މަދަރުސާ އިންނާއި، އީޕީއެސް އިންނެވެ. އޭނާގެ ތަޢުލީމީ މަރުޙަލާ ނިންމީ އީޕީއެސްގެ ގްރޭޑް 8 ންނެވެ. ނިއުމާވަނީ މިހާތަނަށް 3 ކައިވެންޏެއް ކޮށްފައެވެ. ފުރަތަމަ ކައިވެނިކުރީ ރ.އަލިފުށީ އިބްރާހީމް ޙަބީބް އާއެވެ. ޙަބީބު އާއި ނިޢުމާ ކައިވެނިކުރީ 2002 ވަނަ އަހަރު އެވެ. ޙަބީބް ވަނީ ދާދިފަހުން އަމިއްލައަށް ދަންޖެހިގެން މަރުވެފައެވެ. ދެވަނަ ކައިވެނީ ކުރީ ފިލްމީ ބަތަލު ޢަލީ ސީޒަން އާއެވެ. އެއީ 2004 ގައެވެ. ނިއުމާ ކުރިން ކުރި ދެކައިވެނި ވެސް ވަނީ ކުރު މުއްދަތެއްގެ ތެރޭގައި ރޫޅިފައެވެ.
ޢަލީގެފާނު
ނަސަބުފުޅު
ފުރިހަމަ ނަންފުޅަކީ ޢަލީ ބިން އަބީ ޠާލިބު ބިން ޢަބުދުލް މުއްޠަލިބު ބިން ހާޝިމް ބިން ޢަބުދު މަނާފް ބިން ގުޞައްޔު ބިން ކިލާބު ބިން މުއްރާ ބިން ކަޢުބު ބިން ލުއައްޔު (އަލްޤުރަޝީ އަލްހާޝިމީ ) އެވެ. އާންމުކޮށް ކިޔައި އުޅޭ ނަމަކީ ޢަލީ އަބުލް ޙަސަން އެވެ. ޢަލީގެފާނުގެ މަންމާފުޅަކީ ފާޠިމާ ބިންތި އަސަދު ބިން ހާޝިމް ބިން ޢަބުދު މަނާފް އެވެ. މިއީ މުސްލިމުންގެ 4 ވަނަ ޚަލީފާ އެވެ.
ނިއުމާ މުޙައްމަދު
އަމިއްލަ ދިރިއުޅުން
މިހާރު ނިއުމާ ކައިވެނިކޮށްގެން އުޅެނީ ލ.ކަޅައިދޫ ޙަސަން ކިޔާ މީހަކާއެވެ. ނިޢުމާ އާއި ޙަސަންގެ ކައިވެނި ކުރެވުނީ ދެކެދެކެވެސް ޕްރޮޑަކްޝަންގެ ފިލްމް ތަކެއް ކުޅުމަށް ހއ. އިހަވަންދޫ އަށް ގޮސްތިބި ތިބުމުގައި އިހަވަންދޫގައި 2007 ވަނަ އަހަރުގެ ފަހުކޮޅު ގައެވެ. އެއީ ގާތް ގަނޑަކަށް ސެޕްޓެމްބަރ ނުވަތަ އޮކްޓޯބަރ 2007 ހިސާބުގައެވެ. ނިޢުމާ މިހާރު އިނީ އޭނާގެ އަލަތު ދަރިފުޅަށް ބަލިވެއެވެ.
ޢަލީގެފާނު
ނަސަބުފުޅު
ޢަލީގެފާނަކީ ކީރިތި ރަސޫލާގެ ބޮޑުބޭބެގެ ދަރިކަލެކެވެ. އަދި ކީރިތި ރަސޫލާގެ ދަރިކަނބަލުން ފާތިމަތުގެ ފާނުގެ ފިރިކަލުންވެސް މެއެވެ.
ނިއުމާ މުޙައްމަދު
އަމިއްލަ ދިރިއުޅުން
ނިއުމާގެ ފުރަތަމަ ދަރިފުޅުގެ ނަމަކީ ޒޯޔާ ޙަސަން އެވެ.
ޢަލީގެފާނު
ނަސަބުފުޅު
ޙަސަން އަދި ޙުސައިނުގެފާނުގެ ބައްޕާފުޅެވެ. ސުވަރުގެ ވަންނާނެ ކަމަށް ކީރިތި ރަސޫލާ ޚަބަ ރުދެއްވާފައިވާ 10 ބޭފުޅުންގެ ތެރޭގައި ޢަލީގެ ފާނު ވެސް ހިމެނި ވަޑައިގަންނަވައެވެ.
ނިއުމާ މުޙައްމަދު
ފާހަގަކުރެވެ ފިލްމްތައް
ނިއުމާވަނީ މިހާތަނަށް 1000 އަށްވުރެ ގިނަ ވީޑިއޯ ލަވަ ކުޅެދީފައެވެ. އަދި 20 ޑްރާމާ އާއި، 34 ފިލްމެއްގައި ( 6ޖޫން 2008 އާއިހަމައަށް) ހަރަކާތްތެރި ވެފައި ވެއެވެ. އެގޮތުން ނިޢުމާ ކުޅެފައިވާ ފާހަގަ ކޮށްލެވޭ ފިލްމް ތަކުގެ ތެރޭގައި 1998 ވަނަ އަހަރު ނިކުތް ޑައިރެކްޓަރ ޢީސާ ޝަރީފްގެ ފަތިސް ހަނދުވަރު، 1999 ވަނަ އަހަރު ނިކުތް ފަރިވާ ފިލްމްސްގެ ބަދަލު، 2002 ވަނަ އަހަރު ނިކުތް ޑައިރެކްޓަރ ފީރޯޒް އައިޝަތު ގެ ހިތް އެދެނީ، 2003 ވަނަ އަހަރު ނިކުތް ޑައިރެކްޓަރ ޢީސާ ޝަރީފްގެ ގިނި ހިލަ، 2004 ވަނަ އަހަރު ނިކުތް ޑައިރެކްޓަރ ފާތިމަތު ނަހުލާގެ ކަލާޔާ ނުލާ، 2005 ވަނަ އަހަރު ނިކުތް ޑައިރެކްޓަރ އަޙުމަދު ނިމާލް ގެ ދަރިންނަށްޓަކައި، 2006 ވަނަ އަހަރު ނިކުތް ޑައިރެކްޓަރ އަހުމަދު ނިމާލް ގެ ހިޔަނި، އަދި 2008 ވަނަ އަހަރު ނިކުތް ޑައިރެކްޓަރ ފާތިމަތު ނަޙުލާގެ ޔޫސުފް ފަދަ ފިލްމްތައް ހިމެނެއެވެ.
ޢަލީގެފާނު
ހިޖުރަ ކުރެއްވުން
ޖިބްރީލްގެފާނު ވަޑައިގެން ކީރިތި ރަސޫލާ އަށް ހިޖުރައަށް ނިކުމެވަޑައިގަތުމަށް އެންގުވުމުން ކީރިތި ރަސޫލާ ޢަލީގެފާނު ގެންނަވައި، ކީރިތި ރަސޫލާގެ ދާންކޮޅުގައި އެރޭ އަވަހާރަ ލެއްޕެވުމަށް އެންގެވިއެވެ. އަދި މައްކާގެ ބައެއް މީހުންނާ ޙަވާލުކުރަންޖެހޭ އަމާނާތްތައް ޢަލީގެފާނާއި ހަވާލުކުރެއްވިއެވެ. އެއަށްފަހު އަބޫބަކުރުގެފާނު އާއި އެކު ކީރިތި ރަސޫލާ ހިޖުރައަށް ނިކުމެވަޑައިގެންނެވި އެވެ. ރަސޫލާ އެދި ލެއްވި ފަދައިން ޢަލީގެފާނު އެރޭ އަވަހާރަ ލެއްޕެވީ ރަސޫލާގެ ދާންކޮޅުގައެވެ. ރަސޫލާ ނިދިފުޅުން ތެދުވޭތޯ މުޝްރިކުން ހެދުނު ވަންދެން ގެކޮޅު ވަށައިގެން ތިއްބެވި އެވެ.
ނިއުމާ މުޙައްމަދު
ފާހަގަކުރެވެ ފިލްމްތައް
ނިޢުމާ މުޙައްމަދު ކުޅެފައިވާ ފިލްމް ތަކުގެ ތެރެއިން ބެލުންތެރިންގެ ތަރުޙީބު އެންމެ ބޮޑަށް ލިބިގެން ގޮސްފައިވަނީ ފަތިސް ހަނދުވަރުގައި ކުޅެފައިވާ ރޯލަށެވެ. ނިޢުމާ، ރީކޯ މޫސާ، ޢާރިފާ، ޝަމީލް، ޝެލީ އިސްރޯލްތައް ކުޅުނު މިފިލްމްގެ 33 ހައުސް ފުލްޝޯ ދައްކާފައި ވެއެވެ. ބިންމާ ވަޙީދު ލިޔެފައިވާ ބިރުވެރި ވާހަކައަކަށް ޢީސާ ޝަރީފް ޑައިރެކްޓްކޮށް ސްލޭމް ސްޓޫޑިއޯއިން އަސްލަމް ރަޝީދު ޕްރޮޑިއުސްކުރި މިފިލްމް ވެފައިވަނީ މިހާތަނަށް ރާއްޖޭގައި ނިކުތް އެންމެ ކާމިޔާބު އެއް ދިވެހި ފިލްމަށެވެ.
ޢަލީގެފާނު
ޖިހާދު ކުރެއްވުން
ބަދުރު ހަގުރާމަ އަދި އުޙުދު ހަގުރާމައިގައި ވެސް ޢަލީގފާނު ބައިވެރިވެ ވަޑައިގެންނެވިއެވެ. އުޙުދު ހަގުރާމައިގެ ދުވަހު 16 ޙަމަލާ ޢަލީގެ ފާނުގެ ހަށިކޮޅަށް އެރި ކަމުގައި ބުނެވެއެވެ. އެދުވަހު މީސްތަކުން ބިރުން ފިލަން ދުއްވައިގަތުމުން ވެސް ސާބިތުވެ ހަގުރާމައިގެ މައިދާނުގައި ދެމިހުންނެވިއެވެ. ޚަންދަޤު ހަގުރާމައިގައި ބައިވެރިވެ، ޢަމްރޫ ބިން ޢަބުދު އަވަހާރަ ކޮށްލިއެވެ. މިއީ މުސްލިމުންނަށް ލިބުނު ވަރަށް ބޮޑު އުފަލެއް ކަމުގައި ވެގެން ދިޔައެވެ.
ނިއުމާ މުޙައްމަދު
އިތުރު ފާލަންތައް
ޤިސްމު:ދިވެހި މުނިފޫހިފިލުވުމުގެ ދާއިރާ
ޢަލީގެފާނު
ޖިހާދު ކުރެއްވުން
ތަބޫކު ހަގުރާމައިގައި ބައިވެރި ވަޑައެއް ނުގަންނަވައެވެ. އެއީ އެދުވަހު ކީރިތި ރަސޫލާގެ އަމުރުފުޅަށް މަދީނާގެ ވެރިއަކަށް މަދީނާ ބެލެހެއްޓުމަށް އިސްމީހެއްގެ ގޮތުގައި ހުންނެވީތީއެވެ. ޚައިބަރު ހަގުރާމައިގައި ދެދުވަސްވަންދެން މުސްލިމުން ހަގުރާމަކޮށް ފަތަހަ ނުލިބުމުން ކީރިތި ރަސޫލާ ޙަދީޘް ކުރެއްވި އެވެ. '' މާތްﷲ އާއި ރަސޫލާ ދެކެ ލޯބިވެ ވަޑައިގަންނަވާ، އަދި މާތްﷲ އަދި ރަސޫލާ އެމީހެއް ދެކެ ލޯބިވެ ވަޑައިގަންނަވާ މީހަކަށް، މާދަމާ ތިމަންކަލޭގެ ފާނު ލަޝްކަރުގެ ދިދަ ދެއްވާހުށީމެވެ. އޭނާގެ އަތްމައްޗަށް މާތް ﷲ ފަތަޙަ ދެއްވާނެއެވެ. އެ އަށް ފަހު ޖެހިގެން އައިދުވަހު ލަޝްކަރުގެ ދިދަ ޢަލީގެ ފާނަށް ދެއްވި އެވެ.
ރިވާޔަތްތައް
ކީރިތި ރަސޫލާގެ އަރިއަހުން ވަރަށް ގިނަ ޙަދީޘްތައް ޢަލީގެފާނު ރިވާކުރައްވާފައިވެއެވެ. ޢަލީގެފާނުގެ އަރިއަހުން ވަރަށް ގިނަ ބޭފުޅުން ހަދީޘްތައް ރިވާކޮށްފައި ވެއެވެ. އޭގެތެރޭގައި ޙަސަންގެފާނު، ޙުސައިން ގެފާނު، އިބްނު މަސްޢޫދު، އިބްނި ޢުމަރު، އިބްނި ޢައްބާސް، އިބްނި ޒުބައިރު، ޢަބުދުﷲ ބިން ޖަޢުފަރު، އަބޫ މޫސާ އަލްއަޝްޢަރީ، އަބޫ ސަޢީދު އަލްޚުދަރީ، ޞުހައިބު، އަބޫ ރާފިޢު، ޒައިދު ބިން އަރުގަމް، ޖާބިރު ބިން ޢަބުދުﷲ,ބަރާއު ބިން ޢާޒިބު، އަބޫ އިމާމާ، ޖަރީރު ބިން ޢަބުދުﷲ ހިމެނެއެވެ.
ކުރެއްވި މަސައްކަތްތަކާއި، ކުރިމަތިލެއްވި ހާދިސާތައް
ޢުޘްމާން ގެ ފާނު ޝަހީދުވެވަޑައިގަތުމުން މީސްތަކުންގެ ތެރެއިން ވަފުދުތައް ޢަލީގެފާނުގެ އަރިހަށް ގޮސް ޚަލީފާކަމަށް ބައިޢަތު ހިފައި، ޚަލީފާ ކަމަށް އިސްވެވަޑައިގަތުމަށް އެދުނެވެ. ނަމަވެސް ޢަލީގެފާނު ފުރަތަމަ އިދިކޮޅު ހެއްދެވި އެވެ. އަދި ވިދާޅުވިއެވެ. ''ތިޔަކަން ކަނޑައެޅުން ވަނީ ތިޔަބައިމީހުންގެ އަތްމަތީގައެއް ނޫނެވެ. ބަދުރުގެ އަހުލުވެރިން ކޮބައި ހެއްޔެވެ؟ ޠަލްޙަތު އަދި ޒުބައިރު ކޮބާހެއްޔެވެ؟''. އެއަށް ފަހު ބަދުރުގެ އަހުލުވެރިން އައިސް ޢަލީގެ ފާނަށް ބައިޢަތު ހިއްޕެވުމުން ޚަލީފާކަމަށް އިސްވެ ވަޑައިގެންނެވި އެވެ.
އަވަހާރަވެ ވަޑައިގަތުން
ޚަވާރިޖުންގެ ތެރެއިން ތިންމީހަކު، ޢަލީގެފާނު، މުޢާވިޔަތު، އަދި ޢަމްރޫ ބިން ޢާޞް ޤަތުލުކުރަން ރޭވިއެވެ. ނަމަވެސް އޭގެ ތެރެއިން 2 މީހުންނަށް އެމީހުންގެ އަމަލު ކާމިޔާބެއް ނުކުރެވުނެވެ. 3 ވަނަ މީހާ -ޢަބުދުއް ރަޙުމާން ބިން މުލްޖަމް- ޢަލީގެ ފާނު ފަތިސް ނަމާދަށް ވަޑައިގަންނަވަނިކޮށް ބޯމަތީގައި ކަނޑިން ޖަހައި ގަތުލު ކޮށްލީ އެވެ. ޢަލީގެ ފާނު ގަތުލުކޮށްލީ ހިޖުރައިން 40ވަނަ އަހަރުގެ ރަމަޟާން މަހުގެ 17 ވަނަ ދުވަހު އެވެ.އޭރު އުމުރު ފުޅަކީ 58 އަހަރެވެ. އަވަހާރަވި އިރު އުމުރުފުޅުން 63 އަހަރު ކަމުގައި ވެސް ބައެއް ބުނުންތަކުގައި ވެއެވެ.
ޖޫން 12
ޖޫން 12 އަކީ މީލާދީ ކަލަންޑަރުގެ 163 ވަނަ ދުވަހެވެ. ލީޕް އަހަރެއްގައި 164 ވަނަ ދުވަހެވެ. ޖޫން 12 ވަނަ ދުވަހުގެ ފަހުން އަހަރުގައި ބާކީ އޮންނާނީ 202 ދުވަހެވެ.
އިތުރު ފާލަންތައް
ޤިސްމު:ޖޫން
ސުލްޠާން ޙަސަން (އަށްވަނަ)
އަކީ މީލާދީން 1528 ން 1549 އަށް ދިވެހިރާއްޖޭގެ ރަސްކަން ކުރެއްވި ރަދުންނެވެ. އެއީ ހިޖުރައިން 935 ން 955 އަށެވެ. މިރަދުން ރަސްކަމަށް އިސްވެ ވަޑައިގަތި ހިޖުރައިން 935 ވަނަ އަހަރުއެވެ.
އައްސުލްޠާން ޙަސަން (އަށްވަނަ) ސިރީ ރަންމަނި ލޯކަ މަހާރަދުންނަކީ އައްސުލްޠާން މުޙައްމަދު ގެ ބޭފުޅެކެވެ. މިރަދުންގެ މަންމާފުޅަކީ ފާރިސް ކަރައިގެ ޝީރާޒްގެ މީހެއް ކަމުގައި ބުނެވެއެވެ. ރަސްކަން ކުރެއްވީ 21 އަހަރު ދުވަހުގެ މުއްދަތަށެވެ. އަވަހާރަވީ ހިޖުރައިން 955 ވަނަ އަހަރު ގައެވެ.
ލާރނާސް ޕްރޮޑަކްޝަން
ލާރނާސް ޕްރޮޑަކްޝަން އަކީ ދިވެހި ފިލްމް އުފައްދާ ކުންފުންޏެކެވެ. މިކުންފުނީގެ ވެރިއަކީ އެކްޓަރ، ޑައިރެކްޓަރ އަދި ޕްރޮޑިއުސަރ ހާމިދު ޢަލީ އެވެ.
އުފެއްދި ފިލްމްތައް
ޤިސްމު:ދިވެހި މުނިފޫހިފިލުވުމުގެ ދާއިރާ
ނޫ ލޮޓަސް
ނޫ ލޮޓަސް މި ބަހުން މުރާދު ކުރެވެނީ:
ސުލްޠާން މުޙައްމަދު (ތިންވަނަ)
އަކީ މީލާދީން 1548 ން 1551 އަށް ދިވެހިރާއްޖޭގެ ރަސްކަން ކުރެއްވި ރަދުންނެވެ. އެއީ ހިޖުރައިން 955 ން 957 އަށެވެ. މިރަދުން ރަސްކަމަށް އިސްވެ ވަޑައިގަތި ހިޖުރައިން 955 ވަނަ އަހަރުއެވެ. އައްސުލްޠާން މުޙައްމަދު (ތިންވަނަ) ސިރީ ސިންގާ ބަވަނަ މަހާރަދުންނަކީ ސުލްޠާން ކަޅު މުޙައްމަދު ނުވަތަ ކަޅު މުޙައްމަދު ރަސްގެފާނުންގެ ޢުމަރު މާފަތް ކިލެގެގެ ދަރިކަލެކެވެ. ރަސްކަން ކުރައްވާތާ 2 އަހަރާއި 4 މަސްވީތަނާ، މިރަދުންގެ އެއްބަނޑު އެއްބަފާ ކޮއްކޯފުޅު، ޙަސަން (ސުލްޠާން ޙަސަން (ނުވަވަނަ)) މިރަދުން ގަތުލުކުރައްވައި، ރަސްކަމަށް ވެރިވެވަޑައިގެންފި އެވެ. މިކަން ހިނގީ ހިޖުރައިން 957 ވަނަ އަހަރު އެވެ.
އިތުރު ފާލަންތައް
ޤިސްމު:Sultans of the Maldives ޤިސްމު:ޙަޔާތުނާމާ
ސުލްޠާން އައިމަ ކަލަމިންޖާ
ސުލްޠާން އައިމަ ކަލަމިންޖާ އަކީ މީލާދީން 1263 ން 1266 އަށް ދިވެހިރާއްޖޭ ރަސްކަން ކުރެއްވި ރަދުންނެވެ. އެއީ ހިޖުރައިން 662 ން 664 އަށެވެ. މިރަދުން ރަސްކަމަށް އިސްވެ ވަޑައިގަތީ ހިޖުރައިން 662 ވަނަ އަހަރު އެވެ. ސުލްޠާން އައިމަ ކަލަމިންޖާ ރަސްކަމަށް އިސްވެވަޑައިގަތީ ސުލްޠާން ހުދެއި ކަލަމިންޖާ އަވަހާރަވުމުންނެވެ. މިރަދުންގެ ކޮލީ ނަންފުޅަކީ، ސިރީ ލޯކަ ސުވަރަ މަހާރަދުންނެވެ. މިރަދުންގެ ބައްޕާފުޅުގެ ނަމެއް ތާރީޚަކުން އެނގޭކަށް ނެތެވެ. މައިކަނބަލަކީ، ހިރިރަށު ކަނބައިދިކިލެގެއެވެ. މި ރަދުން 2 އަހަރުވާންދެން ދިވެހިރާއްޖޭގައި ރަސްކަން ކުރެއްވިއެވެ. އަވަހާރަވީ ހިޖުރައިން 664 ވަނަ އަހަރު އެވެ.
މަރުޖިޢުތައް
ޤިސްމު:Sultans of the Maldives ޤިސްމު:ޙަޔާތުނާމާ
ވިލާ ޓްރެވަލް އެންޑް ޓްއާރސް
ވިލާ ޓްރެވަލް އެންޑް ޓްއާރސް އަކީ އެކި ގައުމުތަކަށް ޒިޔާރަތްކުރާ މީހުންނަށް ޓިކެޓް ނަގައިދީ، ބޭރު ގައުމުތަކަށް ލާރި ފޮނުވައިދިނުން ފަދަ ޚިދުމަތްތައް ފޯރުކޮށްދޭ ކުންފުންޏެކެވެ. ވިލާ ޓްރެވަލް އެންޑް ޓްއާރސް އަކީ މެލޭޝިއަން އެއާރލައިންސް އަދި ކުވައިތު އެއާރވޭސް ގެ ޕެސެންޖަރ ސޭލް އެޖެންޓް އެވެ. އަދި ލައުޑާ އެއާރ ގެ ޖެނެރަލް ސޭލް އެޖެންޓް އެވެ. މީގެ އިތުރުން ކުވައިތު އެއާރވޭސް،އުޒުބަކިސްތާން އެއާރލައިން، އެއާރ އިޓާލިއާ، ޔޫރޯ ފްލައިގެ ކާގޯ ސޭލް އެޖެންޓަކީ ވެސް ވިލާ ޓްރެވަލް އެންޑް ޓްއާރސް އެވެ. ވެސްޓަން ޔޫނިއަން މަނީ ޓްރާންސްފަރ ގެ ނަމުގައި ބޭރުގައުމުތަކަށް ލާރި ފޮނުވުމުގެ ޚިދުމަތް ރާއްޖޭގައި ދެނީވެސް ވިލާ ގުރޫޕުގެ ފަރާތުންނެވެ. އަދި ސްރީލަންކާގެ ހެޓަން ނޭޝަނަލް ބޭންކް ގެ ކްރެޑިޓް ކާޑް ރާއްޖޭގައި ހައްދައިދިނުމުގެ މަސައްކަތް ވެސް ވިލާ ގުރޫޕުން ފޯރުކޮށްދެއެވެ.
ބައިލް
ބައިލް އަކީ ފުރަމޭގައި ހުންނަ ހެޕަޓަސައިޓް ތަކުން އުފައްދައި ބޭރުކުރާ އަލްކަލައިން ތަބީޢަތުގައި ހުންނަ ފެހި ނުވަތަ ރީނދޫ ނުވަތަ ރަން ރީނދޫ ކުލައިގައި ހުންނަ ހިތި ދިޔައެކެވެ. ދެކެއުން ދޭތެރޭގައި ބައިލް ހުންނަނީ ޗިސްމޭގައި ރައްކާކޮށް ގުދަން ކުރެވިފައެވެ. ކާވަގުތުގައި ނުވަތަ ކެއުމުން ބައިލް ކުޑަ ގޮހޮރުގެ ފުރަތަމަ ބައި ޑުއަޑީނަމްގެ ތެރެއަށް ބިލިއަރީ ނިޒާމްގެ ތެރެއިން ވާޞިލްވެއެވެ. އެއީ ހަޖަމުކުރުމުގެ މަސައްކަތަށް އެހީތެރިވެ ދިނުމަށްޓަކައެވެ.